Dicekik Dengan Tali Anjing, Bekas Pembantu Percaya Sushant Singh Mati Dibunuh

Kematian Sushant Singh Rajput masih menjadi sebutan di India kerana munculnya pelbagai spekulasi dan khabar angin. Aktor ini ditemukan mati gantung diri di kediamannya di Bandra, Mumbai, India, pada 14 Jun 2020 lalu.

Menurut laporan dari India.com, awalnya pihak polis telah mengesahkan Sushant meninggal dunia kerana bunuh diri. Namun berdasarkan maklumat terbaru, aktor yang dilahirkan pada tahun 1986 itu disyaki telah dibunuh.

Hal ini telah didedahkan oleh seorang bekas pembantunya baru-baru ini tentang fakta berkaitan dengan kematian Sushant.

Siasatan kematian Sushant sering mengemukakan fakta-fakta terkini yang tidak dijangka. Walaupun dinyatakan bunuh diri, hasil siasatan berdasarkan keterangan saksi mulai dari peguam, ahli keluarga, hingga teman terdekat semakin merujuk kepada pembunuhan.

Lebih-lebih lagi, bekas pembantu peribadi Sushant bernama Ankit Acharya, mendedahkan bahawa si mati dibunuh dengan menggunakan tali anjing peliharaannya sendiri.

Ankit dikatakan sangat rapat dengan Sushant dan menyebut bahawa pembunuh itu menggunakan tali anjing peliharaan Sushant untuk mencekiknya hingga mati.

Ankit memberitahu bahawa Sushant adalah seorang yang ceria dan selalu menjalani kehidupan yang positif sebelum Rhea Chakraborty memasuki hidupnya.

Bekas pembantu itu mendedahkan bahawa dia percaya Sushant telah dibunuh. Malah pembunuh itu menggunakan tali anjing peliharaan Sushant untuk mencekiknya. Demi untuk mendapatkan keadilan, Ankit mendesak pelakunya dihukum dan dijatuhkan hukuman mati.

Dengan kenyataan dari bekas pembantu itu, ini menguatkan lagi fakta bahawa pelakon itu sebenarnya tidak membunuh diri. Pada masa yang sama polis mula menyiasat laporan bapa Sushant mengenai kekasihnya, Rhea Chakraborty. Malah buku harian atau diari Sushant dilaporkan dirobek oleh pembunuh itu.

Bintang filem Kai Po Che! ini pernah mempunyai buku harian untuk mengisi aktiviti dan jadualnya untuk masa depan. Kemudian, ini dapat dijadikan bukti kuat untuk mengungkapkan kes kematian Sushant. Tetapi sayangnya, beberapa halaman terakhir buku harian itu terkoyak, atau sengaja dirosakkan oleh pembunuh.

Susulan dari pendedahan  itu, rakan karib Sushant, Shekhar Suman, mendesak agar siasatan oleh Biro Penyiasatan Pusat (CBI) berjalan dengan segera. Seiring dengan siasatan polis terhadap kes kematian Sushant yang masih meninggalkan tanda tanya, kekasihnya, Rhea Chakraborty, juga masih disoal siasat oleh polis.


“Cita Rasa Gemilang” Knowhere Bangsar Dengan Hidangan Mewakili 13 Negeri

Knowhere Bangsar, restoran gabungan moden kontemporari, memperkenalkan “Cita Rasa Gemilang”, sebuah menu yang akan membawa tetamu ke pengembaraan gastronomic, menerokai warisan yang kaya budaya dan sejarah bangsa.

Sebagai sebahagian daripada sambutan Merdeka dan kempen jangka panjang di Knowhere Bangsar, “Cita Rasa Gemilang” adalah satu explorasi warisan Malaysia. Pada bulan Merdeka ini, Knowhere Bangsar menjemput para tetamu untuk memupuk dan menghidupkan semula penghargaan untuk negara kita dengan hidangan-hidangan yang diinspirasi oleh bahan-bahan tempatan yang segar dan popular.

Setiap hidangan Malaysia yang dihidangkan mewakili 13 negeri yang terdapat dalam Malaysia.

Antaranya ialah Bambootiful Char Siew (Selangor), Heaven Mee Kolok ( Sarawak), Pasta Laksam-Mana (Kelantan), Cheesy Lekor (Terengganu), Bahulu Baby (Kedah) dan banyak lagi yang boleh anda nikmati di Knowhere Bangsar.

Sebagai tambahan bagi menu Merdeka mereka, Knowhere Bangsar akan menganjurkan pelbagai aktiviti termasuklah sesi Merdeka grill-out pada 23 Ogos, dari petang dan ke atas, hanya  RM65++ setiap pax, serta Merdeka countdown bersama local vinyl DJ collective Disko Santan pada 30 Ogos.

Ingin merasai rasa Merdeka? Knowhere Bangsar terletak di 50, Jalan Maarof, Bangsar. Knowhere Bangsar dibuka setiap hari untuk makan di situ, untuk dibawa pulang, dan penghantaran dari pukul 11 pagi sehingga 12 pagi. “Cita Rasa Gemilang” disediakan setiap hari sehingga 16 September.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tiada Lagi Aksan Bin Abu Bakar”- Bapa Afdlin Shauki Meninggal Dunia

Pelakon dan pengarah, Datuk Afdlin Shauki menerusi laman Instagram nya telah berkongsi khabar duka yang mana bapanya, Aksan Bin Abu Bakar telah menghembuskan nafasnya yang terakhir pagi tadi.

A post shared by Afdlin Shauki (@afdlinshaukiofficial)

Menurut Afdlin, bapanya telah ditempatkan di Hospital Universiti Kebangsaan Malaysia (HUKM) bagi menjalani pembedahan sebelum disahkan meninggal dunia pada jam 2.57 pagi tadi. Selain berkongsi beberapa keping foto terakhir arwah, Afdlin turut meminta semua pengikut dan kenalannya agar dapat memaafkan segala kesalahan dan kesilapan bapanya selain mendoakan roh Allahyarham ditempatkan di kalangan orang yang beriman.

Rata-rata kenalan dan peminat mengambil kesempatan itu dengan memberikan ucapan takziah buat Afdlin sekeluarga serta mengharapkan agar mereka tabah menghadapi dugaan tersebut.

Pada 12 Jun 2019, Afdlin memaklumkan bahawa adik lelakinya Jefri Adzman Aksan disahkan meninggal dunia jam 5.14 petang selepas terlibat dengan sebuah kemalangan jalan raya.


Antonio Banderas Sambut Ulang Tahun Ke-60 Dengan Nasib Malang

Dunia hiburan Hollywood semalam digemparkan dengan berita sedih dari pelakon veteran, Antonio Banderas. Beliau telah dijangkiti virus Corona atau COVID-19.

Malangnya, pelakon itu menyatakan dirinya positif untuk COVID-19 bertepatan dengan ulang tahunnya yang ke-60. Ini diketahui dalam salah satu muat naiknya di Instagram.

“Saya ingin mengumumkan bahawa hari ini, 10 Ogos, saya terpaksa meraikan ulang tahun ke-60 saya dan tepaksa dikuarantin kerana mendapat ujian positif untuk COVID-19,” tulis Antonio Banderas di Instagram, Isnin (10/8).

A post shared by Antonio Banderas (@antoniobanderasoficial)

Kemudian, Antonio mengatakan keadaannya ketika ini lebih baik walaupun dia merasa sedikit letih daripada biasa. Dia ingin pulih secepat mungkin dan mengikuti prosedur kesihatan untuk menangani virus di tubuhnya.

“Saya ingin menambah bahawa saya merasa agak sihat, sedikit lebih letih daripada biasa dan yakin saya dapat pulih secepat mungkin dan mengikuti protokol kesihatan perubatan,” tambahnya.

Pelakon berusia 60 tahun itu akan memanfaatkan masa kuarantinnya untuk membaca, menulis, berehat, dan membuat banyak rancangan yang bermakna untuk ulang tahunnya.

“Saya akan menggunakan masa kuarantin saya untuk membaca, menulis, berehat dan membuat banyak rancangan yang bermakna untuk ulang tahun ke-60 saya,” dia menyimpulkan.


Ikan RM1 Tarikan Terbaru Kuala Selangor

Sejak kebelakangan ini, nama daerah Kuala Selangor menjadi tumpuan ramai. Sejak pengumuman kerajaan mengenai kebenaran pelancongan domestik, daerah ini disebut-sebut sebagai antara lokasi yang mempunyai pelbagai tarikan.

Selain sawah padi yang terbentang luas dan pilihan restoran yang menyajikan aneka makanan lazat, Kuala Selangor kini mempunyai tarikan terbaru yang diperkenalkan oleh tiga kenalan menerusi SNZ Pembekal Ikan Segera (Dari Laut Terus ke Rumah) yang dimiliki oleh SNZ Top Global.

Mula dibuka pada hujung minggu lalu,kedai yang menjual ikan segar hasil tangkapan nelayan terus kepada pembeli ini terus dibanjiri orang ramai.

Ini kerana SNZ bukan sekadar kedai yang menjual hasil laut segar semata-mata, sebaliknya mereka menawarkan promosi ‘happy hour’ setiap hari yang mana pengunjung boleh membeli ikan-ikan yang terpilih dengan harga serendah RM1 untuk sekilogram.

“Kami bermula kecil-kecilan ketika PKP, tak sangka sambutan sangat baik dan membuka mata ini peluang mencari rezeki yang baharu.

“SNZ milik penuh Bumiputera menawarkan ikan berkualiti dan segar dibekalkan daripada melayan tempatan untuk pasaran sekitar dan Lembah Klang termasuk melalui khidmat penghantaran,” kata Norhamizah yang memiliki SNZ bersama Mohd Zulakmal Jamaludin dan Mohammad Shahrul Nizam.

Buat anda yang ingin mendapatkan pilihan hasil laut yang segar, boleh berkunjung ke SNZ Pembekal Ikan Segera pada bila-bila masa bermula jam 8 pagi hingga 8 malam kerana mereka menjanjikan stok yang ada sentiasa mencukupi. Malah difahamkan, SNZ juga sudah mempraktikkan konsep pandu lalu di kedai mereka yang memudahkan orang ramai membeli keperluan yang diinginkan dengan kadar segera.

SNZ bukan sahaja tampil dengan promosi RM1, menariknya lagi krew kedai ini juga terdiri daripada golongan ‘Abang Sado’ yang menjaga penampilan dan hal kesihatan. Bagi mereka ini kelainan yang ditampilkan, iaitu apa juga pekerjaan dilakukan penampilan menjadi keutamaan dan tidak boleh diabaikan.

“Pekerja kami antaranya memang aktif di gimnasium selain mereka sendiri melakukan kerja berat menggendalikan stok ikan harian yang dibekalkan dari nelayan,” katanya lagi.

Sebagai info, SNZ yang mengutamakan kualiti jualan mereka turut merancang untuk melebarkan pasaran ke seluruh negara termasuk membuka cawangan di beberapa negeri lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kesiannya… 3 Selebriti Ini Dulu Popular Tapi Akhirnya Jadi Gelandangan

Sememangnya bergelar seorang selebriti sering digambarkan dengan kehidupan mewah dan kaya raya. Namun, ada beberapa selebriti di dunia yang hidupnya berubah secara drastik dan jatuh ke dalam kemiskinan. Tak percaya bukan?

Ada yang tinggal di pembetung dan tiada tempat tinggal menjadi gelandangan. 3 Selebriti  ini pernah menjadi sangat popular pada zaman kegemilangan mereka. Ikuti kisah mereka seperti yang Murai MY rangkumkan dari pelbagai sumber.

Salah satu model yang paling popular di Sepanyol pada tahun 1980-an adalah Nastasia Urbano.

Murai MY pernah mengeluarkan sebuah artikel tentang selebriti ini.

BACA:Dari Supermodel Paling Mahal Kini Jadi Gelandangan. Ini Kisahnya!

Sebelumnya, Natasia Urbano adalah merupakan seorang selebriti yang pernah menjadi penghias muka depan majalah Vogue. Model terkenal ini dapat memperoleh harga USD 1 juta hanya dalam 20 hari bekerja.

Dilaporkan dari Dailymail, Natasia Urbano kini kehilangan tempat tinggal dan tidur di jalanan berhadapan dengan bank di ibu kota wilayah Catalonia di Timur Laut Sepanyol.

Artis dari Thailand, Tai Manusanan Pandee baru-baru ini menjadi tumpuan. Saat namanya popular, Tai Manusanan Pandee terlibat dengan kemalangan dan kekasihnya terkorban.

Kematian kekasihnya menyebabkan dia mengalami kemurungan dan ketagihan dadah. Dia juga ditangkap beberapa kali kerana kecurian dan penyalahgunaan dadah pada tahun 2016 dan 2018.

Ketagihan dadah selama bertahun-tahun membuatkan kewangan Tai Manusanan Pandee merosot sehingga dia kehilangan tempat tinggal.

Pada 23 Julai 2020, saudaranya yang berusia 81 tahun menemui mayatnya terbaring kaku di sebuah rumah, kawasan Surasak, Thailand. Kejadian berlaku pada pukul 10 pagi waktu tempatan ketika mayat wanita berusia 33 tahun itu terbaring di atas katil.

Tai Manusanan Pandee kelihatan sakit sepanjang minggu sebelum kematiannya, tetapi selalu menolak ketika dia ingin dibawa ke doktor. Seperti yang dilaporkan oleh The Pattaya News, tidak ada tanda-tanda kekerasan di tubuh wanita itu. Namun, punca kematian tidak diketahui dan masih dalam siasatan polis.

Wanita ini adalah antara artis terhangat dan berjaya dalam industri filem porno pada zaman kegemilangannya. Tetapi pada tahun 2009 dia mula bersara sebagai bintang porno dan akhirnya memilih kerjaya dalam bidang modeling.

Namun, beberapa waktu lalu, menurut Mirror, Jenni Lee ditemui hidup dan tinggal di pembetung di Las Vegas sepanjang 200 batu.

Sangat menyedihkan apabila membaca bahawa kehidupan artis telah berubah secara drastik di atas!


Berhantu? Ini Senarai Tempat ‘Keras’ Yang Ada Di Malaysia

Anda pernah dengar filem mistik yang bertajuk ‘Bangunan’? Jom kita tengok bagaimana filem ini dirakam dan misteri tempat yang dikosongkan di KLCC dan banyak lagi. Di sini kami akan senaraikan tempat-tempat ‘keras’ atau yang berhantu di Malaysia yang masih beroperasi sehingga ke hari ini.

Pusat latihan memandu ini merupakan lokasi dimana rakaman filem ‘Bangunan’ dijalankan. Tempat ini dikatakan sebagai tempat paling ‘keras’ kerana terdapat banyak gangguan mistik yang dapat dirakam. Pada tahun 2010, terdapat kes kehilangan misteri dua remaja lelaki di tempat ini yang diambil dari rakaman CCTV. Dua remaja yang dikatakan hilang begitu sahaja ketika menuju ke tangga sewaktu ingin melarikan diri dari gangguan mistik di dalam bangunan tersebut.

Mangsa pertama yang pergi ke tempat itu pada lewat malam adalah disebabkan ingin bermain dengan kameranya. Ketika dia menuju ke tempat lain, dia meninggalkan kameranya di atas meja dalam mod rakaman. Ini kerana beliau berasa tidak selesa seumpama ada sesuatu yang sedang memerhatikannya. Semasa kembali untuk mengambil kameranya, didapati kameranya telah beralih tempat dan dia terus meneliti rakaman yang diambil.  Didapati ada satu lembaga yang tinggi yang sedang berlari laju di bahagian luar tingkap.  Selepas melihat rakamannya itu, dia berasa takut dan terus berlari menuju ke tangga dan sewaktu menuruni tangga dia kelihatan tidak keluar dari pintu yang sepatutnya di bahagian bawah dan terus hilang di situ.

Mangsa kedua pula dikatakan pergi ke lokasi yang sama bersama tunangnya untuk mengambil barang di pejabat. Namun sepanjang berada di situ, banyak gangguan yang telah berlaku seperti skrin di komputer telah menyala dan terpadam dengan sendirinya. Beliau mula merasa takut dan cuba melarikan diri menuju ke tangga untuk keluar dari situ, dia tidak kelihatan membuka pintu keluar yang berada di bawah dan beliau dikatakan hilang begitu sahaja. Sewaktu remaja tersebut melarikan diri, pintu pejabat tertutup dan sofa di pejabat juga bergerak dan bertukar kedudukan dengan sendirinya.

Dipercayai kesemua rakaman ini diambil terus dari server CCTV yang terdapat di bangunan tersebut dan ia tidak diolah atau diedit sama sekali. Selepas kejadian itu, kehilangan kedua-dua remaja tersebut masih menjadi misteri.

Hal itu telah menarik minat seorang Pengarah, Khir Rahman dan rakan-rakannya untuk pergi ke lokasi bangunan ini dan merakam sendiri pengalaman mereka di sana. Ketika rakaman sedang dijalankan, salah seorang dari rakan mereka telah dirasuk teruk oleh entiti di dalam bangunan itu sehinggakan dia telah diseret melekap ke dinding yang berhampiran tangga dimana tempat mangsa yang pertama telah hilang. Selepas itu, rakaman terpaksa dihentikan kerana bimbang akan keselamatan meraka. Namun, filem ini tetap disiarkan pada tahun 2015 dan sehingga waktu itu mangsa yang hilang masih belum ditemui.

Hingga kini, kawasan bangunan ini masih lagi beroperasi sebagai pusat latihan memandu yang mempunyai litar memandu yang paling terbaik di Malaysia.

Hotel yang bertaraf 3 bintang ini yang terletak di Resort World Genting, Pahang dan pernah direkodkan sebagai hotel terbesar di dunia pada tahun 2006 kerana hotel ini mempunyai sebanyak 7351 bilik dan juga 10 buah restoran.

Antara peristiwa seram yang pernah berlaku di sini ialah pengunjung selalu mengadu kedengaran bunyi seperti orang sedang berjalan, tilam terasa berat dan seperti ada orang yang berjalan di atas tilam dan dibawah katil, terlihat kelibat seorang wanita dengan rambut yang panjang mengurai di dalam bilik dan TV selalu terbuka dengan sendirinya. Di sini juga ada satu kejadian di mana pada tahun 2012, seorang wanita dari China yang telah mati dibunuh dengan kejam di dalam bilik di tingkat 5.

Namun sehingga kini, First World Hotel masih lagi beroperasi dan selalu menjadi pilihan para pengunjung untuk bermalam di sini.

Amber Court yang terletak di Genting Highlands, Pahang mempunyai dua bangunan apartment berkembar 23 tingkat yang sudah berusia melebihi 20 tahun. Tempat ini dikatakan ‘berhantu’ dan merupakan lokasi dimana sering berlakunya kejadian bunuh diri bagi orang yang kalah judi. Amber Court juga dikatakan mempunyai sebuah bilik misteri yang berpalang  dan dikatakan sebagai tempat menyimpan hantu kasino atau makhluk belaan untuk memberi kemenangan kepada pemain judi kasino.

Terdapat pelbagai kisah seram yang diceritakan mengenai bangunan ini. Antaranya, penginap akan mengalami kejadian aneh di waktu malam seperti TV akan terbuka dan tertutup dengan sendirinya, kedengaran seperti orang sedang bertukang, perempuan yang mengilai dan memanggil, suara budak yang sedang menangis dan ada juga yang pernah menemui satu lembaga tanpa kepala sedang mendukung anak di dalam lif.

Amber Court juga pernah menjadi lokasi penggambaran filem “Haunted Hotel”. Pengarah dan krewnya juga telah diganggu sewaktu sesi penggambaran sedang dijalankan. Penggambaran ini turut melibatkan lokasi dimana 7 ahli keluarga membunuh diri di situ. Dikatakan, bilik B-6 tingkat 17 adalah merupakan bilik yang kerap diganggu oleh makhluk halus.

Namun, sehingga kini Amber Court masih beroperasi dan kebanyakannya didiami oleh warga asing yang bekerja di sekitar kawasan ini.

V.I atau Sekolah Menengah Victoria yang telah ditubuhkan pada tahun 1893 khusus untuk pelajar lelaki dan hanya pelajar perempuan Tingkatan 6. Ia merupakan antara sekolah yang terbaik di Kuala Lumpur berikutan pencapaian yang cemerlang dalam bidang akademik dan kokurikulum.

V.I memainkan peranan dalam sejarah apabila pernah dijadikan sebagai markas tentera pada perang dunia ke-2 dan telah disenaraikan dalam Warisan Kebangsaan pada tahun 2009.

Disamping itu, V.I juga telah melahirkan ramai tokoh termasuk Sultan Brunei, Sultan Hassanal Bolkiah, ahli perniagaan Ananda Krishnan, Allahyarham Mokhtar Dahari, Rashid Sidek dan ramai lagi. Selain itu, V.I telah menyimpan pelbagai kisah misteri yang sesuai dengan statusnya sebagai sekolah tertua di Kuala Lumpur dimana semasa tentera Jepun menduduki bangunan sekolah ini, ramai tentera British dan penduduk tempatan telah disiksa dengan kejam hingga mati di ruang bawah tanah di beberapa bangunan lama sekolah ini.

Disamping itu, banyak terjadinya kes histeria, penampakan entiti malam dan siang hari. Terdapat juga satu kes dimana salah seorang anggota band sekolah mendakwa telah melihat seorang wanita dan menegur wanita itu sehingga dia dirasuk dan hilang berikutan berlatih hingga lewat malam sebelum sempat dijumpai di atas tangki air.

Terdapat lagi satu cerita pada pelajar asrama sekolah ini yang ketika itu berada dalam bilik prep. Dalam bilik itu, dia terperasan salah seorang rakannya yang biasanya banyak bercakap, namun ketika itu rakannya hanya diam, maka kawan-kawannya berasa pelik lalu mengambil gambarnya. Selepas itu, apabila mereka meneliti semula gambar yang diambil, mereka ternampak satu lembaga hitam sedang berdiri di sudut bilik.

Dikatakan Menara Berkembar Petronas ini terdapat satu tingkat dimana ia telah dikosongkan sehingga kini dan tidak ada nombor didalam lif untuk ditekan dan tidak ada juga sesiapa yang dibenarkan pergi ke tingkat ini. Ini adalah kerana terdapat banyak gangguan mistik dan peristiwa seram yang berlaku di sini.

Antara kisah yang berlaku adalah tentang seorang bekas pegawai keselamatan yang bernama Iswandi, beliau perlu meronda di setiap sudut bangunan dan perlu menaiki lif ke setiap tingkat pada waktu malam. Sebaik sahaja dia melangkah masuk ke dalam lif, terdapat bau wangi seolah-olah ada orang yang telah menaiki lif itu dan meninggalkan bau yang wangi. Ketika itu jam telah menunjukkan pukul 1.00 pagi dan bererti lif itu sudah pun perlu dikosongkan untuk beberapa jam. Setelah sampai di ‘suatu’ tingkat, beliau hanya melaksanakan kerjanya dan memasuki semula ke dalam lif. Sewaktu pintu lif sedang ditutup, beliau ternampak perempuan berambut panjang sedang memandang ke bawah namun dia tidak mengendahkannya dan menghabiskan rondaannya secepat mungkin.

Satu lagi kisah seram yang pernah berlaku kepada seorang wanita yang bekerja sebagai Pegawai Sumber Manusia di sebuah syarikat di bangunan tersebut dan beliau juga kerap bekerja sehingga lewat malam. Beliau dikatakan pernah ternampak Pontianak yang tercegat di luar tingkap dan sedang memerhatinya.

Peristiwa ini berlaku di tingkat 14 bangunan kedua KLCC. Sebenarnya, terdapat banyak lagi kisah seram yang pernah berlaku di dalam bangunan ini.

Mungkin ada diantara pembaca Murai.My juga pernah mengalami kisah seram di tempat yang disenaraikan diatas?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Semakin Tenat, Didie Alias Kongsi Video Terkini Abu Bakar Juah

Ramai yang tertanya kemanakah menghilangnya pelakon veteran Abu Bakar Juah setelah sekian lama tidak kelihatan di dalam mana-mana kaca televisyen.

Terbaru, menjawab spekulasi berkenaan pelakon Didie Alias berkongsi foto keadaan terkini pelakon itu yang dikhabarkan semakin tenat dipercayai akibat jangkitan kuman dan kanser hati yang disahkan pada awal tahun ini. Dalam perkongsian Didie, dia kelihatan sebak melihat keadaan rakan seangkatannya itu yang digelarkannya sebagai Ayah serta turut memohon orang ramai untuk mendoakan kesihatannya.

A post shared by Didie Alias (@ladydidiemsia)

Terdahulu, menerusi laporan media tempatan, Abu Bakar kini hanya mampu terbaring dan tidak memberikan sebarang maklum balas dengan baik.

A post shared by Abu Bakar Juah (@abubakarjuah)

Pelakon filem Dukun itu pernah disahkan bebas kanser usus tahap empat selepas menjalani 12 kali rawatan kimoterapi namun ianya kembali aktif dan merebak ke hati. Ketika itu Abu Bakar mengambil keputusan untuk tidak membuat sebarang rawatan.


Sah! Lagu Duet Blackpink & Selena Gomez Lancar 28 Ogos Ini

Menepati ramalan peminat, akhirnya pihak pengurusan kumpulan penyanyi wanita Korea terkenal, Blackpink mengesahkan bahawa kumpulan itu bakal berduet dengan penyanyi antarabangsa Selena Gomez.

#BLACKPINK X Selena Gomez – NEW SINGLE RELEASE TEASER POSTER

NEW SINGLE✅2020.08.28#블랙핑크 #SelenaGomez #셀레나고메즈 #NewSingle #TeaserPoster #20200828_12amEST #20200828_1pmKST #ComingSoon #YG pic.twitter.com/raz0CNqn9o

— YG FAMILY (@ygent_official) August 12, 2020

Menerusi sebuah single duet baharu, pihak YG Entertainment berkongsi sebuah poster ‘teaser’ lagu tersebut yang bakal diperdengarkan secara rasmi pada 28 Ogos ini. Bukan itu sahaja, malah Selena sendiri turut memuatnaik kejutan tersebut selain menyatakan rasa teruja untuk memperdengarkannya buat semua peminat mereka pada hujung bulan ini.

A post shared by Selena Gomez (@selenagomez)

Melihatkan pada kolaborasi tersebut, peminat telah mewujudkan beberapa hashtag khas buat penyanyi kesayangan mereka seperti ‘Selpink’ yang kini trending di laman Twitter. Terdahulu, selepas Lady Gaga dan Dua Lipa berkolaborasi bersama Blackpink, beberapa nama penyanyi lain turut menjadi spekulasi gandingan baharu antaranya seperti BTS, Taylor Swift dan ramai lagi.


Bella Rahim Terharu Pelakon Tempatan Beri Sokongan

Nama Siti Robela Rahim, 46 atau lebih dikenali sebagai Bella Rahim menjadi tumpuan rakyat Malaysia baru-baru ini selepas muncul sebagai Cameo di dalam filem aksi thriller, Train To Busan : Peninsula.

Manakan tidak, jarang sekali dapat melihat pelakon dari Malaysia muncul dalam filem blockbuster seumpama itu apatah lagi sekual Train To Busan merupakan filem yang ditunggu-tunggu ramai selepas muncul debut pada empat tahun lalu. Berkongsi pengalamannya ketika memegang watak sebagai Major Jane, Bella ketika ditemui di studio Murai.my meluahkan rasa terujanya membintangi filem arahan Yeon Sang-Ho itu.

Menurut Bella, dia mendapat tawaran tersebut sekitar Mei tahun lalu apabila dihubungi oleh ejennya. Ketika itu, dia tergamam kerana tidak menyangka berpeluang berlakon dalam filem itu biarpun sekadar kemunculan khas. Kongsi Bella lagi, dia juga berasa cukup bertuah kerana mendapat layanan yang cukup istimewa daripada pihak produksi saat tibanya di Korea Selatan.

” Bayangkan ketika tiba di lapangan terbang, saya disambut dengan menaiki sebuah mpv mewah. Ketika itu, saya ada tanya kita nak ambil siapa lagi. rupa-rupanya kereta tersebut disediakan khas untuk saya. Bukan itu sahaja malah hampir segala-galanya dijaga dengan rapi dan terperinci. Saya ini sebenarnya hanya sekadar cameo tapi mereka anggap saya sebagai ‘A’ Lister”

Ketika ditanya mengenai pengalamannya berlakon di bawah produksi Korea Selatan, akui Bella dia kagum dengan persediaan dan disiplin yang diamalkan oleh mereka.

Malah ketika pertama kali bertentang mata dengan Yeon Sang-Ho dan krew yang lain, mereka telah memberikan tunduk hormat seolah-olah mengalu-alukan kedatangannya.

Dalam perkembangan lain, Bella turut berterima kasih dan berasa terharu apabila terdapat pelakon-pelakon popular tempatan lain seperti Sherry Al-Hadad turut memberi sokongan kepadanya tatkala tularnya berita mengenai pelakon Malaysia terbabit dalam naskhah antarabangsa itu.

“Sherry Al-Hadad repost sebab ada yang cakap dan tag ini Sherry Al-Hadad ke? Lepas itu, ada yang menjelaskan bahawa ianya bukanlah Sherry sebaliknya Bella Rahim. Saya terima itu sebab Sherry sendiri merupakan seorang yang cantik dan satu-satunya Sherry Al-Hadad di Malaysia telah repost saya punya posting”

Untuk info, Bella memulakan kariernya di dalam bidang fesyen sebagai seorang model bersaiz comel dan terlibat dengan beberapa peragaan.Bagi karier seni pula, dia menceburkan diri secara sambilan sejak 2007 setelah mendapat kelulusan pendidikan Diploma Seni Persembahan dari École Philippe Gaulier, Perancis. Pelakon Pembantu Wanita Terbaik di Festival Filem Cosmo India 2020 ini juga pernah terbabit dalam filem Ola Bola arahan Chiu Keng Guan sebagai watak tambahan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Video Zaman Remaja ‘Mak Leha’, Liza Abdullah Yang Ramai Tak Tahu

Penangan drama bersiri 7 Hari Mencintaiku 2 yang disiarkan TV3 telah mencetuskan fenomena. Manakan tidak, hampir setiap minggu, beberapa babak drama itu menular ke laman sosial. Malah, barisan pelakonnya turut mendapat tempias.

Antara yang menjadi sebutan adalah pelakon veteran Liza Abdullah (Mak Leha) yang selama ini banyak berlakon drama sebagai ibu tetapi penangan drama itu cukup besar kepadanya. Rata-rata penonton sibuk memperkatakan tentang Mak Leha iaitu ibu mertua yang mempunyai keinginan tersendiri dalam membahagiakan anak-anaknya.

A post shared by RINDU AWAK SEPARUH NYAWA 🌹 (@rinduawakseparuhnyawa__)

Perbalahan antara Mak Leha dengan menantunya Mia (Siti Saleha) seolah-olah tiada noktah dan mengundang rasa geram di kalangan penonton. Berpuluh tahun dalam dunia lakonan, kehebatan Liza Abdullah untuk menghayati watak memang tiada tandingan.

Untuk info, Liza mula dikenali sebagai penyanyi pada tahun 1984 sebelum namanya menjulang sebagai pelakon sejak membintangi filem Ali Setan bersama Azmil Mustapha dan Fauziah Ahmad Daud pada 1985.

Apa kata kita lihat 5 Video lama yang memaparkan aksi lakonan dan nyanyian Liza Abdullah ketika era-80an.

Bakat luar biasa Liza Abdullah telah dibuktikan selepas beliau pernah dicalonkan untuk kategori Pelakon Pembantu Wanita Terbaik (Drama) Anugerah Skrin menerusi lakonan mantapnya dalam drama Neraka Abah pada tahun 2013.


Semakin ‘Kekwat’ Selepas Menang AJL? Ini Respon Naim Daniel

Isu ‘kekwat’ memang tak boleh lari pada seseorang artis selepas menjadi terkenal. Yang lebih mengejutkan ada diantara isu ‘kekwat’ ini terpalit pada beberapa artis yang baru menempa nama dalam industri musik termasuklah Naim Daniel.

Menjawab dakwaan netizen yang mengatakan beliau semakin ‘kekwat’ seperti sukar untuk dihubungi, teks tidak dibalas selepas menjadi juara Anugerah Juara Lagu-34 (AJL), Naim menjelaskan bahawa beliau sebenarnya memang susah untuk dihubungi, kadangkala tidak sempat untuk membalas semua teks yang dihantar kepadanya.

“Sebenarnya kalau contact dengan saya sendiri memang susah. Tak reti nak reply. Bukan nak kekwat. Kadang mama call pun tak angkat. Silap Naim pulak dah baca teks tu tapi terlepas untuk reply teks tadi. Kalau betul saya lupa diri lepas AJL rasanya dah macam-macam jadi “- Jelas Naim

Naim Daniel mengakui bahawa beliau tidak mampu untuk memenuhi kehendak semua orang sekelilingnya. Tetapi selagi beliau boleh buat, beliau akan lakukan sedaya upaya.

Naim Daniel ditemui Murai.my di majlis sidang media filem TV terbaharu “Aku, Bunga” pada petang Selasa. Selain Naim Daniel, pelakon Ben Amir dan Bunga Isme turut digandingkan bersama dalam filem televisyen ini. “Aku, Bunga” bakal menemui peminat di Astro First Eksklusif ( saluran 480) mulai 13 Ogos ini. Untuk pilihan alternatif, filem televisyen (FTV) ini juga boleh didapati di platform On Demand.


“Saya Akan Kembali”- Sanjay Dutt Disahkan Menghidapi Kanser Tahap 4

Aktor Bollywood terkenal, Sanjay Dutt disahkan menghidap barah paru-paru tahap empat. Malah pelakon veteran itu terpaksa terbang ke Amerika Syarikat untuk mendapatkan rawatan perubatan susulan. Sebenarnya, beberapa hari yang lalu dia baru sahaja keluar dari hospital Lilavati, Mumbai.

Beberapa selebriti Bollywood mula menunjukkan kerisauan terhadap bintang filem Sanju itu. Sebabnya, Sanjay Dutt adalah pelakon senior yang aktif dari tahun 1981 hingga sekarang.

Menurut laporan dari Hindustan Times, Sanjay mengalami sesak nafas pada hari Sabtu, 8 Ogos 2020 dan dikejarkan ke hospital. Pihak perubatan awalnya berpendapat bahawa pelakon berusia 61 tahun itu mungkin dijangkiti virus korona (COVID-19) dan ketika diuji hasilnya menunjukkan tanda negatif.

Setelah mengetahui bahawa dia menghidap barah paru-paru, Sanjay akhirnya keluar dari Hospital pada hari Isnin. Namun, dia akan kembali menjalani rawatan di Amerika dalam masa terdekat.

Tidak mahu peminat rasa bimbang, Sanjay Dutt akhirnya menulis tweet pada hari Selasa, 11 Ogos 2020. Dia meminta orang ramai untuk mendoakan kesihatannya dan tidak membuat spekulasi. Ingin menumpukan perhatian pada kesihatan, Sanjay menjelaskan bahawa dia memutuskan untuk bercuti dari industri hiburan.

— Sanjay Dutt (@duttsanjay) August 11, 2020

“Hai kawan-kawan, saya berehat dari kerja untuk mendapatkan rawatan perubatan. Keluarga, rakan dan peminat saya menggesa anda semua untuk tidak risau atau tidak membuat spekulasi. Dengan cinta dan harapan baik anda, saya akan segera kembali, ”tulis Sanjay.

Di India ramai terkejut mendengar penyakit Sanjay Dutt. Ramai di antara mereka meluahkan rasa sedih mereka di media sosial. Walaubagaimanapun, Sanjay Dutt akan tetap berada di layar untuk filem KGF: Chapter 2  yang akan dirilis pada bulan Oktober. Malah beberapa filem Sanjay Dutt bersama Ranbir Kapoor berjudul Shamshera akan dikeluarkan tahun ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sempena Hari Merdeka, HONOR Tawar Harga Telefon Pintar Serendah RM499

Berita baik buat peminat HONOR! HONOR Malaysia menyambut hari kemerdekaan yang ke-63 dengan mengadakan kempen online-to-offline (O2O) khas untuk telefon pintar HONOR 9A. Kempen sesuai buat mereka yang meragui untuk membeli-belah dalam talian.

Setiap hujung minggu bermula dari 15 hingga 31 Ogos 2020, HONOR 9A akan tersedia untuk dibeli secara dalam talian dengan harga hanya RM 499 melalui laman web e-dagang rasmi jenama, hihonor dan kemudian ia boleh diambil di kedai-kedai HONOR terpilih.

Untuk tiga minggu akan datang, pelanggan yang membeli HONOR 9A bukan sahaja akan mendapat penjimatan sehingga RM 70 tetapi juga akan menerima lampu muzik percuma. Pelanggan yang membeli HONOR 9A dalam tempoh ini akan diminta untuk mengambil pesanan mereka dari pilihan kedai pilihan mereka.

Dikuasakan oleh bateri 5000mAh yang hebat, HONOR 9A menyokong sehingga 4 jam panggilan 4G, 35 jam main balik video, dan 37 jam main balik radio FM untuk pengalaman hiburan yang unggul.

Untuk maklumat lebih lanjut mengenai HONOR Malaysia, lawati laman web dan maklumat e-dagang rasmi HONOR portal di hihonor.com/my, atau lihat halaman Facebook rasmi di facebook.com/HonorMY/ untuk kemas kini terbaru.


Wow! Punchline DAC Persis Rancangan Antarabangsa

Siapa sangka program terbaharu di Astro Warna ini persis rancangan antarabangsa terkenal, The Late Late Show with James Corden.

Program komedi baharu Punchline DAC yang bakal bersiaran mulai 12 Ogos 2020 (Rabu) jam 9 malam di Astro Warna (127) dan Warna HD (107) ini menyaksikan pengacara tersohor negara, Dato’ AC Mizal sebagai hos untuk 24 minggu berturut-turut. Dalam program berdurasi 60 minit ini, AC akan menemubual tokoh-tokoh masyarakat popular tanah air seperti pelakon, penyanyi, pemuzik, pelawak, pengarah dan ramai lagi.

Di samping itu, rancangan ini juga akan melakukan pelbagai jenis aktiviti seperti trivia, sketsa dan elemen-elemen game show yang bakal diterapkan bagi hiburan penonton. Menariknya lagi, juru solek dan penghibur yang terkenal kerana ragam latahnya, PS Mansur juga turut memeriahkan lagi set Punchline DAC ini dengan celoteh lucunya sebagai sidekick kepada Dato’ AC.

Antara barisan selebriti yang bakal mewarnai program Punchline DAC ini termasuklah maestro muzik Dato’ Ramli MS, pemain bola sepak Khalid Jamlus, pelakon Sharifah Amani, kumpulan Dollar, peserta Big Stage 2020, dan ramai lagi.


“Ini Bukan Negara Dia Kan?”- Aska Ongi Ancam Bekas Suami Aliff Ali

Seperti yang diketahui, kes keganasan rumah tangga yang melanda rumah tangga selebriti Indonesia Aska Ongi dan aktor dari Malaysia Aliff Alli masih belum menemui titik noktah.

Namun, Aska Ongi bertekad untuk memastikan bekas suaminya dijatuhi hukuman setimpalnya. Aska tidak teragak-agak untuk menyampaikan hasratnya untuk pastikan Aliff dipenjarakan. Dia juga tidak mahu wanita lain menjadi mangsa keganasan Aliff.

“Ya. Agar tidak ada lagi mangsa, ”kata ibu seorang anak itu.

Sebagai seorang aktor yang berasal dari Malaysia, tentunya status Aliff hanya sebagai orang asing yang tinggal di Indonesia. Aska Ongi melihat peluang ini untuk memberi amaran kepada Aliff agar tidak melakukan macam-macam di negara orang. Kenyataan berbaur ancaman ini dibuat melalui sebuah video yang dimuatnaik di saluran Youtube KH Infotainment.

“Masalahnya ialah ini bukan negaranya. Jadi jangan buat sesuka hati di negara orang,”- tambah Aska Ongi.

Sunan Kalijaga, penguam Aska Ongi, menyatakan bahawa niat Aska Ongi untuk melaporkan bekas suaminya bukan untuk membalas dendam, tetapi untuk menegakkan keadilan dengan undang-undang yang ada di Indonesia.

“Tidak ada pengecualian, sama ada dia warganegara atau warga asing. Bila disyaki melakukan perbuatan jenayah, itu wajar, ”kata Sunan Kalijaga, peguam Aska Ongi dalam laporan kes terhadap Aliff Alli.

Terdahulu Aska Ongi atau  nama sebenarnya Aska Yulia telah memuat naik foto dirinya yang mengalami keganasan rumah tangga ke media sosial. Tiba-tiba gambar lengan lebam ibu mengejutkan dunia maya. Aliff  sendiri telah menafikan melakukan keganasan rumah tangga itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gara-gara TikTok, Afgan Kembali Dituduh Sebagai Gay. Rossa Buka Mulut!

Penyanyi Afgan Syahreza menjadi sebutan di Twitter kerana dia diterpa isu menyukai kaum sejenis atau gay.

Isu itu tercetus selepas muncul video TikTok yang menyatakan bahawa Afgan sedih dengan berita pertunangan aktor popular Indonesia, Reza Rahardian dan Prilly Latuconsina.

Kemudian, dalam video yang telah dihapuskan oleh akaun TikTok @Lambetot itu, terdapat beberapa nama selebriti lelaki lain yang juga telah dituduh sebagai gay, iaitu Tulus, Reza Rahadian dan Nicholas Saputra.

Akaun yang tidak disebutkan namanya menjelaskan bahawa dia sebelumnya berhasrat untuk bergurau tetapi sebaliknya menimbulkan spekulasi orang lain dan boleh menyebarkan fitnah. Akaun itu, yang kini telah memperoleh 24 ribu pengikut, juga menyesal membuat video yang berkaitan dengan orientasi seksual.

Mendengar berita itu, ramai netizen terkejut. Mereka sepertinya tidak pernah menyangka isu Afgan gay akan muncul kembali.

Kerana banyak komen negatif terhadapnya, Afgan memilih untuk menutup ruangan komen di Instagram. Hingga kini, Afgan belum memberikan sebarang kenyataan mengenai isu gay yang masih hangat di media sosial.

Penyanyi yang rapat dengan Afgan, Datuk Rossa telah memuatnaik sebuah pesanan yang mengambarkan keperibadian Afgan. Walaupun Rossa tidak menyebut mana-mana nama dalam pesanannya itu, namun dia memberitahu rakan baiknya itu selalu berusaha keras.

“Saya baru sahaja bertemu dengan rakan baik saya. Rakan saya berkata, tidak mudah untuk menjadi dia kerana dia selalu berusaha lebih keras daripada orang lain. Tetapi hasilnya memang dua kali lebih besar daripada orang lain. Belum Kena fitnah, dia diejek oleh orang lain, ramai yang mengaku mengenalinya dan menyebarkan cerita tentangnya walaupun mereka tidak pernah bertemu, ”-tulis Rossa di Instagram pada hari Ahad, 9 Ogos 2020.

A post shared by Afgan #MIA Out March 19th! (@afgan__)

Namun, sehingga kini, Afgan belum memberikan penjelasan mengenai video TikTok yang menuduhnya menyukai kaum sejenis atau gay.


Bunga Isme Catat Sejarah Menerusi Filem Aku, Bunga

Biarpun baru bertatih di dalam industri muzik, namun penyanyi yang mempunyai bakat rap, Bunga Isme telah diberikan penghormatan oleh pengarah tersohor, Khabir Bhatia menerusi filem TV (FTV) sulungnya yang berjudul Aku,Bunga.

Bakal menemui peminat di saluran Astro First Eksklusif (480) mulai 13 Ogos ini, FTV tersebut bukan sahaja memperkenalkan Bunga atau nama sebenarnya Noor Ayu Fatini, malah turut menampilkan pelakon popular Ben Amir dan selebriti verstail, Naim Daniel. Bukan itu sahaja, Bunga turut menyumbangkan sebuah lagu sebagai runut bunyi (OST) Aku, Bunga yang berjudul Apadehal yang ditulis oleh komposer muda yang juga penyanyi Amzar Razqa.

Menurut Bunga, dia berasa terharu dan dalam masa yang sama agak gementar apabila menerima tawaran tersebut. Biarpun begitu, dia akui agak selesa dan mudah bekerjasama bersama Ben Amir dan Naim Daniel serta tidak menolak untuk teruskan dalam bidang lakonan.

“Saya bersyukur dan tidak pernah menjangka untuk mencipta nama dalam bidang muzik Tawaran itu datang dan kita ikut sahaja alirannya namun dalam masa yang sama kena tahu batasannya dimana. Untuk capai ke tahap itu kenalah belajar sama dalam bidang lakonan. Saya tak boleh cakap saya ada bakat atau tidak kerana tidak mencuba. Apa pun kita kena berusaha dan nak tak nak kena belajar ” katanya ketika ditemui Murai.my di majlis pratonton Aku,Bunga

Untuk rekod, Bunga bukan sahaja penyanyi rap pertama negara yang tampil berimej sopan dengan berbaju kurung dan lengkap berhijab malah filem ini merupakan seperti biografi mengenainya dan FTV pertama penyanyi rap di Malaysia.


[REVIEW] Filem Aku, Bunga Menarik Tapi Cliche?

Baru-baru ini kami di Murai.my berkesempatan untuk menghadiri pratonton filem TV (FTV) Aku, Bunga yang akan ditayangkan secara rasmi pada 13 Ogos 2020 menerusi Astro First Eksklusif (480).

Filem istimewa karya pengarah tersohor Khabir Bhatia ini menampilkan pendatang baharu dalam industri, Bunga Isme selaku teraju istimewa sekaligus memberi gambaran filem ini seakan biografi buatnya. Kami sudah menonton filem yang bermain dengan elemen muzik, cinta dan konflik kekeluargaan ini, boleh dikatakan Aku,Bunga menarik untuk ditonton.

Biarpun agak sedikit cliche seolah-olah menonton sebuah filem Disney yang boleh dijangka akan jalan ceritanya, namun pertaruhan Bunga sebagai penampilan pertamanya dalam bidang lakonannya harus dipuji. Malah, elemen muzik rap yang diselitkan juga berjaya membawa warna dalam filem Aku,Bunga.

Ketika sedang asyik menonton ‘drama’ diantara watak-watak filem ini, kami sedikit terganggu dengan Dubbing yang dilihat tidak kemas dan ada kalanya tidak seiring dengan pergerakan mulut para pelakon.Apa pun,jika anda ingin melihat sebuah naskhah yang memberikan inspirasi, mungkin Aku, Bunga antara filem yang boleh anda tonton dengan menyahut galakkan kerajaan untuk duduk di rumah.

Filem ini mengisahkan mengenai Bunga (lakonan Bunga Isme) seorang anak tunggal yang begitu menggemari muzik hip hop dan beliau mempunyai impian untuk mengembangkan bakatnya dalam dunia seni. Minatnya ini juga disokong oleh kawan baiknya, Kahoe (Naim Daniel)

Dalam satu insiden, Kahoe telah memperkenalkan seorang pemuda yang juga peguam, Shaq (Ben Amir) kepada Bunga. Shaq hadir ketika Bunga dan bapanya ditimpa masalah dan bibit cinta mulai terbit. Namun, hubungan cinta tersebut ditentang oleh ibu Shaq.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kisah Pengarah Filem Kuch Kuch Hota Hai Yang Memiliki Orientasi Seks Luar Biasa

Mungkin ramai yang tak kenal siapa pengarah terkenal di dunia perfileman Bollywood ini. Tapi bila sebut saja filem, Kuch Kuch Hota Hai & Kabhi Khushi Kabhi Gham, pasti ramai yang tahu.

Ya, filem-filem box office ini merupakan karya dari pengarah tersohor, Karan Johar. Sama terjadi kepada artis popular, Karan Johar juga terpalit dengan kontroversi panas di India. Manakan tidak, ramai yang tak tahu bahawa Karan memiliki orientasi seks yang luar biasa.

Dalam biografinya berjudul An Unuituitable Boy, Karan Johar ada mengungkapkan orientasi seksualnya. Walaupun dia tidak bercakap secara terbuka, Karan Johar menunjukkan bahawa dia seorang gay.

“Semua orang tahu apa orientasi seksual saya. Saya tidak perlu menjerit untuk mengatakannya. Saya tidak akan mengatakannya, kerana saya tinggal di negara di mana saya mungkin dipenjara kerana mengatakan ini”- tulis Karan Johar dalam biografinya.

Ramai orang memuji pengakuan Karan Johar. Kerana dengan pengiktirafan ini, Karan Johar juga dilihat menyokong hak-hak orang LGBT. Tetapi selain itu, ramai juga yang membantah kenyataan Karan Johar.

Namun, tunjuk perasaan itu bukan kerana Karan Johar mengaku gay, tetapi kerana dia takut dipenjara kerana mengaku meminati kaum sejenis. Kenyataan ini dianggap tidak sesuai untuk seseorang dengan nama sebesar Karan Johar.

Seorang penyokong LBGT terkenal di India, Pallav Patankar, mengakui bahawa dia tidak dapat memahami kenyataan Karan Johar.

“Sekiranya pengakuan itu dikatakan oleh orang yang tidak berpendidikan di sebuah desa terpencil di India, saya akan menyokongnya. Tetapi ini datang dari seseorang yang sebesar Karan, saya merasa kecewa,” kata Pallav Tankar, seperti dikutip oleh Bollywoodlife.com.

Seorang lagi aktivis LBGT, Haris Iyer, juga menyesali kenyataan Karan Johar. Menurutnya, ketakutan Karan Johar untuk mengakui seseorang gay akan dipenjara adalah salah satu maklumat yang keliru.

“Saya mempertahankan hak Karan untuk tidak mengatakan secara terang-terangan dia gay. Karan Johar tidak berhutang untuk mengaku kepada siapa pun. Tetapi ya, tidak ada yang dapat ditangkap kerana menjadi gay. Takut tidak berasas,” kata Haris Iyer.

Karan Johar nampaknya tersilap maklumat mengenai hukuman untuk seks gay. Berdasarkan undang-undang di India, mereka yang dihukum dan  dipenjara adalah orang yang ditangkap melakukan hubungan seks dengan jenis kelamin yang sama. Bukan orang yang mengaku gay.

Karan Johar adalah salah satu pengarah dan penerbit paling berjaya di Bollywood. Filem Karan Johar sememangnya menjadi box office di Bollywood. Beberapa filem Karan Johar merangkumi; Kuch Kuch Hota Hai (1998), Kabhi Khushi Kabhi Gham (2001), Kal Ho Naa Ho (2003), Kabhi Alvida Naa Kehna (2006), My Name Is Khan (2010), dan banyak lagi.


Transformasi 6 Aktor Korea Yang Masih Kacak!

Pelakon Korea sentiasa memikat penonton dengan lakonan mereka yang sangat awesome. Malah, mereka sangat menakjubkan sejak pertama kali memulakan debut dalam sebuah drama. Walaupun mempunyai penampilan yang sedikit unik, dan wajah yang polos, gaya ini sangat “trending” pada zamannya. Siapakah pelakon Korea itu? Scroll sampai habis okay!

Aktor Korea memulakan debutnya pada tahun 2003, membintangi drama berjudul BODYGUARD. Melalui drama tersebut, sudah tentu Hyun Bin sudah memikat penonton dengan bakat lakonan paras rupanya yang sempurna. Ini terbukti, pada tahun 2004 Hyun Bin membintangi drama terkenal NONSTOP 4, dan memegang watak utama dalam drama IRELAND. Tidak menghairankan jika kini daya tarikan Hyun Bin masih bertahan dan terus menarik perhatian penonton.

Aktor Korea seterusnya yang sentiasa memukau khalayak ramai sejak awal kemunculannya adalah Gong Yoo. Pelakon yang memulakan kerjayanya sejak 2001 sentiasa memberikan lakonan yang terbaik dalam setiap drama yang dilakonkannya. Pada tahun 2001, Gong Yoo juga memulakan debut dalam drama terkenal Korea berjudul SCHOOL 4. Dalam drama ini Gong Yoo menjadi pelajar sekolah dengan gaya rambutnya yang agak tebal tetapi masih kacak. Dan sudah tentu performance lakonannya berjaya memikat penonton, dan menjadikan Gong Yoo salah seorang pelakon terkenal di Korea Selatan.

Lee Min Ho juga antara aktor Korea seterusnya yang berjaya memukau sejak kemunculannya. Walaupun pada awalnya, beliau tidak berjaya mempersembahkan sebuah drama, ternyata kini Lee Min Ho adalah antara pelakon Korea yang berjaya pada peringkat antarabangsa. Lee Min Ho yang memulakan lakonannya dalam drama berjudul SHARP yang hanya memegang watak sokongan. Namun begitu, beliau berjaya menarik perhatian produser untuk muncul di dalam drama NONSTOP 5 pada tahun 2004. Walaupun sudah berbelas tahun lamanya, wajah Lee Min Ho tetap tidak berubah dan masih kacak sehingga kini.

Menjadi salah seorang aktor Korea yang sukses pada tahun 2020, ternyata Park Seo Joon sudah menyerlah sejak kemunculannya dalam sebuah drama berjudul DREAM HIGH 2 pada tahun 2012. Drama ini mengangkat nama Park Seo Joon antara yang dikenali di Korea. Namanya juga semakin naik sehingga peringkat antarabangsa setelah berlakon dalam drama KILL ME HEAL ME. Wajahnya juga tidak banyak berubah dan sentiasa tampan dari awal kemunculannya sehingga kini.

Aktor Korea seterusnya yang tampan sejak awal kemunculannya adalah Kim Soo Hyun. Memulakan lakonannya sebagai watak sokongan dalam sitcom keluarga KIMCHI CHEESE SMILE pada tahun 2007. Walaupun hanya memegang watak sokongan sahaja, ia sudah mampu untuk memukau penonton dengan lakonannya yang terbaik. Walaupun sudah 13 tahun berlalu, wajah Kim Soo Hyun langsung tidak berubah dan sentiasa kelihatan awet muda.

Aktor ini juga sudah tampan sejak awal kemunculannya dalam sebuah drama. Lee Dong Wook memulakan lakonannya dalam drama pertama beliau berjudul SCHOOL 2 yang berperanan sebagai seorang pelajar.

Aktor yang sudah berusia 38 tahun ini tetap terkenal sehingga kini dengan pelbagai dramanya yang menjadi hits seperti My Girl, Scent of a Woman, Hotel King, Life, dan Goblin- The Lonely and Great God. Walaupun sudah 18 tahun berlalu, Lee Dong Wook masih kelihatan kacak. Malah, kekal sukses dalam banyak drama, serta menjadi model bagi jenama terkenal dunia seperti CHANEL.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Seram! Pusat Pengedar TOYOTA Ini Masih Utuh Selepas 46 Tahun Terbiar

Bagi pengumpul kereta new old stock (NOS) atau kereta antik, mereka mungkin menganggap kota ini seperti harta karun. Sebuah pusat pengedar Toyota telah diabaikan selama beberapa dekad, lengkap dengan kereta yang dijualnya.

Pusat pengedar Toyota itu terletak di Cyprus dan telah ditinggalkan selama 46 tahun. Namun, kereta klasik kelihatan masih utuh sejak ditinggalkan pada tahun 1974.

Pusat pengedar kereta ini terletak di Varosha, Famagusta, di mana kawasan itu telah ditinggalkan oleh penduduknya selama beberapa dekad. Kereta-kereta itu diletakkan dengan rapi, seperti Corolla hingga Celica pada tahun 1970-an.

Seperti dalam gambar yang dimuat naik oleh akaun Facebook Showa Racing, kereta-kereta itu berdebu dan berkarat. Tayar juga kempis.

Kota Varosha sendiri adalah bahagian selatan kota Famagusta, Cyprus yang terbengkalai. Penduduknya melarikan diri semasa pencerobohan Turki ke Cyprus pada tahun 1974 ketika kota Famagusta berada di bawah kekuasaan Turki.

Sejak ia menjadi kota mati hingga hari ini, terdapat banyak bangunan kosong dan jalan-jalan mulai ditumbuhi rumput liar. Walau bagaimanapun, pusat pengedar kereta Toyota masih dihuni oleh kereta dalam keadaan utuh.


Menarik! Ini 5 Petua Untuk Elak Nasi Dari Mudah Basi

Memasak nasi sering dikatakan perkara asas dalam memasak. Dengan kecanggihan teknologi sekarang ini, anda tidak lagi perlu mengawal api seperti zaman dahulu, tetapi dengan hanya menggunakan periuk nasi, nasi akan masak kurang daripada 30 minit sahaja.

Tetapi kita sering mengalami masalah apabila nasi yang dimasak tidak tahan lama dan mudah basi. Menurut halaman Instagram Masak30menit, terdapat 5 cara untuk elakkan nasi daripada mudah menjadi basi.

Salah satu petua untuk mengelakkan nasi menjadi basi adalah dengan mengembur nasi yang telah dimasak. Dengan mengembur nasi, wap udara yang terkurung di dalam periuk nasi akan keluar dan menjadikan nasi tahan lebih lama.

Menurut halaman Instagram Masak30menit, antara punca nasi menjadi basi adalah berkumpulnya bakteria yang menyebabkan nasi mudah basi. Untuk mengelakkanya, pastikan periuk nasi dibasuh dengan bersih terlebih dahulu sebelum menggunakannya.

Selain mengembur dan menjaga kebersihan periuk nasi, menggunakan perahan limau nipis juga merupakan petua yang boleh dilakukan untuk elak nasi mudah basi. Ambil sedikit perahan limau nipis dan percikkan di dalam nasi yang telah dimasak.

Ini bukan sahaja menjadikan nasi tahan lama, malah nasi akan menjadi lebih sedap. Tapi jangan percik terlalu banyak, berkemungkinan nasi akan menjadi masam pula.

Apa yang dinyatakan di dalam halaman Instagram Masak30menit, pastikan beras yang dicuci dalam keadaan bersih. Sebaiknya cuci beras dengan kadar salinan air sebanyak 3 kali paling minimum.

Jika beras tidak dicuci dengan bersih, kotoran dan kanji yg terdapat pada beras akan mempercepatkan lagi proses nasi menjadi basi.

Ini antara masalah yang sering kita alami apabila memasak nasi. Kadang kala nasi yang dimasak menjadi terlalu lembik dek kerana terlebih air dan adakalanya nasi menjadi terlalu kering kerana kekurangan air.

Jadi pastikan paras air yang betul dengan kadar beras supaya nasi dimasak dengan elok dan mengelakkan nasi menjadi basi.

Jadi untuk yang baru berjinak dalam memasak nasi boleh mengamalkan petua ini agar nasi lebih tahan lama dan tidak mudah basi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Seronok Di Kolam Hotel? Ini Etika Yang Wajib Diamalkan Ketika Menggunakannya

Menyewa hotel yang menyediakan perkhidmatan bersama kolam renang adalah satu bonus untuk penginapnya. Hal ini kerana, pelbagai aktiviti yang boleh dilakukan di kolam renang. Tetapi perlu diingat, ada beberapa etika penting yang perlu diamalkan sekiranya anda menggunakan kolam renang hotel menurut halaman Kompas.com.

Ramai yang beranggapan bahawa kolam renang adalah tempat untuk berkelah bersama keluarga. Sehinggakan ada yang membawa makanan untuk dijadikkan sajian ketika berada di kolam renang.

Perlu untuk anda tahu bahawa kolam renang adalah kawasan larangan membawa makanan kerana pihak hotel ada menyediakan ruang makan yang sesuai.

Kanak-kanak merupakan golongan yang paling seronok sekiranya ke kolam renang. Pastikan anda sentiasa mengawal pergerakan dan aktiviti anak anda supaya dapat mengelakkan perkara yang tidak diingini terjadi. Sebaiknya pilihlah hotel yang mempunyai kolam kanak-kanak.

Ini satu tabiat yang kurang senang ketika mengunjungi kolam renang. Ada sesetengah pengunjung seolah-olah telah menetapkan kerusi yang disediakan oleh pihak hotel di sekitar kolam renang adalah milik mereka. Perlu diingat, kerusi tersebut adalah kegunaan bersama dan elakkan meletakkan barang anda sebagai tanda kerusi tersebut milik anda.

Menurut halaman Kompas.com, kebanyakkan daripada pengunjung yang datang ke kolam renang adalah untuk beristirehat dan merehatkan minda. Jadi elakkan diri daripada membuat bising yang melampau dan mencetuskan kekecohan akibat pergaduhan. Ini adalah etika yang patut dielakkan.

Untuk anda yang mandi di kolam renang, pastikan menukar baju dahulu sebelum naik ke bilik hotel. Sekiranya tiada baju tambahan, pastikan baju dalam keadaan kering dan tiada titisan air kolam renang yang mengekori anda. Ini akan memberikan kesan yang kotor terhadap lantai hotel.

Oleh itu, marilah sama-sama kita menjaga etika ketika berada di kolam renang supaya kolam renang dalam keadaan yang bersih, cantik dan tenteram.


Gibbon Retreat Bentong, Lokasi ‘Retreat’ Dengan Hanya RM175 Sahaja

Gebong Retreat Bentong merupakan salah satu lokasi retreat yang baru saja dibuka pada tahun 2019. Dengan keunikan yang tersendiri, jom kita lihat apa yang menarik dan boleh dilakukan sekiranya anda menginap di sini.

Bagi anda yang sukakan alam semulajadi dan ketenangan ketika berada di hutan, Gebong Retreat adalah pilihan yang tepat. Di sini anda akan dikelilingi oleh hutan dan ditemani bunyi cengkerik yang pasti memberikan ketenangan sepanjang tempoh menginap di Gebong Retreat.

Untuk anda yang risaukan tempoh perjalanan yang memakan masa yang lama, Gebong Retreat adalah pilihan yang sangat tepat. Berada di daerah Bentong, Pahang, tempoh masa yang diambil untuk sampai ke sini daripada bandaraya Kuala Lumpur adalah sekitar 35 minit sahaja.

Bukan sahaja menenangkan, di sini anda adalah chef untuk diri sendiri. Pihak Gibbon Retreat tidak menyediakan restoran ataupun kedai makan, tetapi mereka ada menyediakan barang keperluan memasak termasuklah dapur gas. Jadi tugas anda adalah untuk menyediakan makanan sendiri mengikut selera masing-masing.

Di sini pihak Gibbon Retreat ada menyediakan ruang khas bagi anda yang ingin membawa khemah sendiri. Bagi yang tiada khemah jangan risau, anda boleh menyewa dengan pihak Gibbon untuk merasai sendiri berkhemah di dalam hutan.

Pelbagai aktiviti yang boleh dilakukan sekiranya anda menginap disini. Salah satunya adalah jungle trekking di sekitar hutan berdekatan. Bukan itu saja, di sekitar kawasan ini terdapat air terjun dan juga ‘Kolam Batu’ untuk anda bermandi manda.

Jadi untuk anda yang inginkan retreat yang singkat dan menenangkan, pilihlah Gibbon Retreat sebagai salah satu pilihan anda.


5 ‘Port’ Makan Wagyu Kat Shah Alam Anda Wajib Cuba

Anda mesti sudah penat memikirkan nak makan di mana yang lebih rare bukan? Anda suka makan steak? Anda pernah merasa daging Wagyu? Wagyu adalah salah satu daripada empat baka daging lembu Jepun.

Di beberapa kawasan di Jepun, daging lembu Wagyu dihantar menggunakan nama kawasan di situ. Antaranya adalah daging lembu Matsusaka, daging Kobe, daging Yonezawa, daging Mishima, daging Omi, dan daging lembu Sanda. Di sini Murai.My shortlist 5 port makan Wagyu yang anda boleh cuba dengan harga yang berpatutan. Anda masih boleh mencuba steak yang lain selain daging Wagyu di tempat yang sama. Stay tune guys!

Jadi bagaimana? Anda sudah merasa terliur dengan keenakan daging yang digril, cair di mulut. Terasa nikmatnya! Jom makan Wagyu!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Cuma RM68 Boleh Makan Sampai Puas Di Dorsett Grand Subang!

Bercakap mengenai hotel, lazimnya orang ramai akan membuat pelbagai persepsi terutamanya dari segi harga yang kononnya dikatakan terlalu mahal.

Namun tidak bagi hotel yang berstatus 5 bintang ini. Menjanjikan kepuasan dan juga kualiti dari segi penyediaan makanan, Dorsett Grand Subang kini menawarkan promosi makan sampai puas dengan harga cuma RM68 seorang!

Bermula pada Julai yang lalu, dengan harga tersebut pengunjung boleh menikmati lebih dari 40 jenis hidangan yang boleh dipesan. Dikenali dengan sebagai Makanthon, terdapat pelbagai pilihan boleh dinikmati. Namakan sahaja masakan barat, Cina-Muslim dan hidangan Dim Sum yang popular disini menanti para pengunjung bermula dari jam 6 petang hingga 10 malam.

Buat yang ingin menikmati makanan tengahari pula, hotel yang terletak di Subang Jaya, Selangor ini turut menawarkan promosi Dim Sum Extravaganza pada setiap hari Sabtu, Ahad dan cuti umum. Dengan harga RM88 seorang, buat peminat Dim Sum boleh makan sepuas-puasnya aneka Dim Sum yang mempunyai lebih dari 30 pilihan bermula dari jam 11 pagi hingga 4 petang.

Bukan itu sahaja, rangkaian hotel Dorsett juga kembali menyediakan kuih bulan yang pernah memenangi beberapa anugerah.

Istimewanya kali ini, hotel Dorsett telah memperkenalkan perisa Durian Musang King dan Bunga Telang yang sememangnya unik untuk dicuba. Untuk mencubanya boleh layari pautan ini dan anda dinasihatkan untuk menempahnya lebih awal untuk masa yang terhad.


Pelakon Wanita Mula Besar Kepala?

Tidak dinafikan namanya sejak beberapa minggu yang lalu mula menjadi sebutan ramai selepas muncul debut dalam sebuah ‘naskhah’. Melihatkan pada kejayannya,sebuah portal tertarik untuk menemubual pelakon wanita ini bagi berkongsikan kejayaan dan perkembangan kariernya yang terkini.

Sikap pelakon ini dia sememangnya mudah mesra namun disebalik sikapnya itu terdapat beberapa perkara yang membuatkan beberapa pihak kurang menggemarinya. Sebagai contoh, dia mula mengungkit soalan sesi temubual yang mana tidak disertakan pada teks awal yang mereka berikan padanya. Walhal, soalan tersebut merupakan soal kerjayanya ketika Perintah Kawalan Pergerakan (PKP) dan ianya ditanya sekadar mengisi baki masa yang ada.

Tidak cukup dengan itu, usai dari temubual pelakon ini, dia mula meminta pelbagai permintaan untuk disertakan bersama kononnya bagi memperlihatkan temubual tersebut kelihatan eksklusif di matanya dan bertegas bahawa mereka telah menjanjikan sesuatu biarpun hanya pada fikirannya semata-mata.

Melihatkan pada sikapnya itu, jika dibandingkan dengan pengalaman temubual ramai artis yang jauh lebih popular dan berjaya daripadanya, mereka lebih mudah bekerjasama dan tidaklah ‘demand’ dan ‘diva’ seperti pelakon yang mungkin sekadar ‘one hit wonder’ ini!


Bubble Bee Perkenal Dua Perisa Baharu Termasuk Musang King

Jenama Bubble Bee milik selebriti Shuib Sepahtu sudah sedia mencetuskan fenomena nya. Sejak dibuka pada hujung tahun lalu, minuman berasaskan madu tersebut sehingga ke hari ini punyai peminatnya tersendiri.

A post shared by Bubblebee Malaysia by Shuib (@bubblebeemalaysia_hq)

Buktinya, orang ramai sanggup beratur panjang demi mendapatkan minuman kegemaran mereka. Sebelum ini, Bubble Bee sudah tersedia dengan beberapa menu popular mereka seperti Diamond Pearl Honey Milk, Honey Milk With Black Pearl, Honey Ice Cream dan banyak lagi.

Terbaru, untuk jangka masa yang terhad pengunjung boleh mencuba dua perisa baharu yang kini tersedia di Bubble Bee. Mula diperkenalkan sejak awal bulan lalu, perisa Toffee mendapat sambutan yang cukup laris dan difahamkan hampir di setiap cawangan akan habis dijual.

Tidak cukup dengan itu, buat peminat Durian kini boleh mencuba Musang King Mochi with Honey Ice Cream yang kini boleh didapati di semua cawangan. Menurut Shuib sebelum ini, mereka akan memperkenalkan beberapa variasi baharu tidak lama lagi bagi melengkapkan senarai menu-menu yang sudah tersedia. Selain Shah Alam, Bubble Bee turut mempunyai beberapa cawangan lain seperti di Mydin USJ, Ampang, Sentul, Senawang dan The Strand Damansara.


Anak Ahmad Dhani, Al Ghazali Kongsi Pengalaman Buruk Dicabul Guru Lelaki

Kalau di Indonesia, siapa saja yang tak kenal dengan anak penyanyi Ahmad Dhani ini. Al Ghazali antara selebriti yang digilai ramai gadis di Indonesia mahupun di Malaysia. Pernah suatu ketika dahulu, Al Ghazali dikatakan bercinta dengan anak bekas Menteri Wilayah Persekutuan, Nadira Adnan. Mereka berdua sempat menghasilkan sebuah lagu duet berjudul Cinta Datang Dan Pergi.

Baru-baru ini Al Ghazali menjadi tetamu jemputan sebuah rancangan bual bicara di saluran Youtube Derry Sulaiman Anda Sahabat. Namun ada soalan yang cukup mengejutkan diajukan kepada Al-Ghazali.

Al Ghazali dengan santai berkongsi pengalamannya menjadi mangsa gangguan seksual oleh guru tuisyen di rumah.

Al memberitahu bahawa kejadian itu berlaku di rumahnya sendiri.

Pada mulanya, dia tidak mengesyaki bahawa guru tersebut mempunyai orientasi seksual sesama jenis.

“Jadi habis menonton world cup, memang dia kan sering tidur di rumah, ada tilam, jadi ya tidur berdua di tilam, ya biasalah macam guru-guru biasa,”- ujar Al Ghazali.

Al Ghazali mengatakan bahawa dia, ketika itu dia tidur pukul enam pagi.

“Dalam jam 6 pagi, saya sudah masuk tidur namun masih tidak tidur dengan betul,  lalu dia membelai seluruh badan saya, tapi saya biarkan dulu, saya ingin melihat dulu sampai mana dia berkelakuan seperti itu,” tambahnya.

Tanpa disangka, tingkah laku pelaku itu menjadi-jadi. Kerana lelaki itu juga ingin memasukkan tangannya ke dalam seluar Al Ghazali.

Mengetahui bahawa tingkah laku pelaku semakin keterlaluan, Al Ghazali tidak boleh berdiam diri. Al Ghazali memilih untuk bersabar sebelum melakukan tindakan kepada orang itu.

“Dia masih menggosok tangannya dan mahu masuk ke sini (di seluarnya), terus saya menyikunya”-katanya.

Tutor itu, kata Al, malah berpendapat bahawa dia seolah-olah menenangkan mimpi buruk Al-Ghazali.

“Sebenarnya, saya sengaja melakukannya (siku) dia,” dia menyimpulkan.

Ahmad Dhani, yang mendengar pengakuan Al Ghazali, kelihatan terkejut.

Al Ghazali menjawab sambil mengingatkan ayahnya tentang pelakunya.

Mulan Jameela, yang juga hadir dalam perbualan itu, memberikan maklumat yang lebih jelas kepada suaminya.

A post shared by alghazaliköhler (@alghazali7)

Sebelum ini, Al Ghazali dilaporkan dikeluarkan dari kampusnya di London. Namun, Al Ghazali menafikan berita ini dan ia palsu.

Seperti diketahui, Al Ghazali kini mengikuti adiknya, El Rumi, yang sebelum ini memperoleh gelar sarjana di London, England.

Al Ghazali mula melanjutkan pelajarannya di London pada 8 Oktober 2019. Dia juga mengatakan bahawa dia akan memenuhi permintaan ibunya untuk lebih fokus pada pendidikan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Elly Mazlein Sedih Tak Sempat Tunaikan Permintaan Abu Bakar Juah

Pada petang Sabtu, industri hiburan dikejutkan dengan khabar berita yang menyedihkan mengenai pelakon veteran Abu Bakar Juah yang meninggal dunia akibat penyakit kanser hati.

Dalam pada itu, pelakon dan penyanyi Elly Mazlein meluahkan rasa terkilannya kerana tidak berkesempatan untuk memenuhi permintaan terakhir Allahyarham yang mengidamkan menu Kari Kepala Ikan yang dimasak sendiri oleh Elly atau nama sebenarnya Sharifah Aida Mazlina Syed Hanafi.

Lebih menyedihkan menurut Elly, dia telah memberitahu salah seorang anak Allahyarham bahawa dia akan menziarahi Abu Bakar pada Sabtu namun tidak berkesempatan kerana pelakon itu terlebih dahulu dijemput Ilahi.

A post shared by 💋SaraAzlan💋 (@iamellymazlein)

Allahyarham menghembuskan nafas terakhir kira-kira pukul 6.35 petang di kediamannya di Alam Damai, Cheras.


Filem Aquaman 2 Bakal Diselitkan Elemen Seram!

Tidak dinafikan filem Aquaman antara filem DC yang begitu berjaya mendapat sambutan apatah lagi muncul debut selepas membuat penampilannya di dalam filem Justice League.

Terbaru, pengarah filem adiwira tersebut iaitu James Wan telah memberi beberapa petunjuk mengenai sekual filem itu yang dijangka akan tayangannya pada penghujung tahun 2022. Seperti yang umum ketahui, James Wan sememangnya begitu dikenali dalam penghasilan filem-filem seram yang cukup terkenal.

Bagi Aquaman 2 pula, pengarah kelahiran Sarawak ini tidak menolak spekulasi peminat mengenai penambahan elemen seram kelak. Malah menurutnya, dia akan mengembangkan sedikit lagi jalan cerita mengenai puak ‘Trench’ yang tinggal di laut dalam sekaligus membuatkan penonton berasa cemas.

“Saya akan katakan Ya. Sama seperti filem pertama yang mana saya ada letakkan sedikit elemen seram di dalanmnya, mengenai sekual dan kesinambungan Trench, saya boleh katakan ada perkembangan mengenai kelaknya.

Saya memikirkan ianya merupakan sesuatu yang mengenai siapa saya di dalam filem-filem yang pernah diterbitkan. Terutamanya mengena Aquaman, filem yang menceritakan mengenai kehidupan di dalam laut dalam yang semestinya menjadi sesuatu yang sangat menakutkan. Jadi semestinya saya akan letakkan sedikit elemen seram di dalam filem ini” katanya menerusi sebuah petikan antarabangsa.

Dalam perkembangan lain, filem sekual adiwira Marvel iaitu Dr Strange yang diberi judul Doctor Strange in the Multiverse of Madness juga dikhabarkan bakal mempunyai elemen seramnya tersendiri.


Tak Perlu Powerbank, Senang Hati Pakai realme C12 Masa ‘Camping’ & ‘Hiking’!

Tujuan utama pendaki untuk membawa smartphone ketika hiking adalah untuk mendapatkan gambar-gambar yang menarik semasa perjalanan. Namun, halangan yang sering dihadapi adalah bateri cepat habis ketika dibawa ke tempat-tempat seperti itu.

Walaupun powerbank boleh dijadikan penyelamat namun agak menyulitkan ketika pendakian. Lagi satu hal, tak semua orang ada powerbank kan?

Boleh dikatakan hampir semua tempat hiking di Malaysia ada coverage, tapi bergantung pada jenis Telco yang anda guna. Ya! memang coverage kebiasaannya tak memuaskan sangat, tapi bolehlah berguna juga dalam keadaan darurat.

Jadi sebab itu lah penting dan patut kita membawa smartphone yang mempunyai bateri dengan kapasiti yang besar.

Terbaru, realme memperkenalkan smartphone yang dapat memberi solusi kepada para pendaki.  realme C12 disematkan dengan bateri berkuasa besar iaitu 6,000mAh. Dengan bateri berkapasiti besar, tentu saja, saya tidak perlu bimbang kehabisan bateri dalam waktu singkat ketika mendaki.

Baru-baru ini saya berpeluang menggunakan realme C12 ketika melakukan pendakian ke Air Terjun Pelangi, Sungai Lembing, Pahang. Dengan tempoh perjalanan yang panjang untuk sampai ke puncak, sudah semestinya saya memerlukan smartphone dengan bateri tahan lama. Lagi-lagi nak ambil gambar, video, mainkan lagu di aplikasi dan sebagainya.

Jadi untuk memaksimumkan penggunaan realme C12 ini, saya sudah pastikan bateri dicas penuh.

Sehari sebelum pendakian, kami bermalam di lokasi perkhemahan di Lubuk Beruk. Pada malam hari, kebanyakan peserta pendakian melakukan aktiviti masing-masing.

Ada yang buat BBQ, bersembang dan saya hanya menonton Youtube di telefon pintar realme C12.

Menariknya, hampir 2 jam saya menonton video di Youtube, bateri hanya berkurang 5% sahaja. Ini kerana dalam realme C12 dilengkapi dengan Super Power Saving Mode ataupun mod penjimatan kuasa yang mampu menghadkan penggunaan telefon anda.

Perjalanan bermula seawal Subuh sebelum matahari terbit sekitar pukul 6.45 pagi dengan menaiki kenderaan pacuan empat roda melalui laluan hutan dan berbukit selama kira-kira 1 jam menuju ke lokasi permulaan perjalanan kembara berjalan kaki.

Sepanjang perjalanan untuk mendaki, banyak gambar dan video diambil menggunakan realme C12. Untuk kamera realme C12 mempunyai lensa utama 13MP f / 2.2 yang menyokong PDAF. Ada ciri-ciri lain untuk efek gambar seperti Hitam Putih dan Retro juga untuk menjadikan foto anda lebih unik.

Ciri zoom 4x juga membolehkan pengguna mengambil gambar yang jelas walaupun dari kejauhan. realme C12 dilengkapi dengan Lensa Makro dengan jarak fokus super dekat 4CM. Jadi kalau nak ambil gambar tumbuhan yang kecil-kecil tu tiada masalah, mesti cantik!

Sementara kamera depannya berkekuatan 5MP, lengkap dengan mod AI Beauty, HDR, dan Panoselfie yang membolehkan anda selfie dengan gambar lebih luas. Sedangkan untuk video, realme C12 merakam video beresolusi 720p,1080p di kepantasan 30 fps.

Trek hiking di Air Terjun Pelangi tidak terlalu susah, memang elok sangat untuk yang baru bermula hiking dan laluannya sangat selamat. Sampai sahaja di puncak anda akan melihat keindahan air terjun setinggi 250 meter dengan air sejuk mencurah ke bawah.

Difahamkan, air terjun berkenaan adalah antara punca mata air dan hulu bagi Sungai Kuantan.

Sampai sahaja di puncak, ada kawan-kawan yang kehabisan bateri smartphone. Manakan tidak, sepanjang perjalanan sibuk ambil gambar, video sampai tak sedar bateri dah habis. Disebabkan kuasa bateri realme C12 saya masih tinggi lagi, inilah masanya saya jadi hero menyelamatkan smartphone mereka dari kehabisan bateri.

Terima kasih kepada realme C12 kerana ia dilengkapi dengan sistem OTG pengecasan terbalik (reverse charging).

Berminat untuk dapatkan realme C12? Dalam setiap kotak jualan, selain smartphone, turut diberikan adaptor charger, kabel microUSB dan SIM ejector. Jom tengok video Unboxing di bawah.

realme C12 tersedia dengan memori RAM 3GB dengan storan 32GB dan ia hanya tersedia dengan kombinasi ini sahaja.

Untuk pengetahuan semua pembaca Murai MY, realme C12 dilancarkan secara rasmi pada 25 Ogos 2020 jam 11 pagi. Pelancaran ini berlangsung menerusi live streaming di facebook rasmi realme Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Aktor Bollywood Ini Pernah Berlakon Jadi ‘Mak Nyah’. Akshay Kumar Paling WIN!

Tak usah dinafikan lagi dengan lakonan pelakon Bollywood yang sentiasa wow. Tetapi adakah anda tahu ada di antara mereka pernah memegang watak kontroversi iaitu watak menjadi seorang transgender. Di sini Murai My shortlist siapakah aktor Bollywood yang memegang watak kontrovesi itu. Stay tune guys!

Johnny Lever adalah salah seorang pelakon senior Bollywood. Namanya semakin naik setelah berlakon dalam filem komedi berjudul Dulhe Raja pada tahun 1998. Namun siapa sangka bahawa Johnny berjaya memainkan watak sebagai transgender dalam  filem komedi berjudul Kya Kool Hai Hum pada tahun 2005 bersama aktor Razak Khan.

Sadashiv Amrapurkar memegang watak sebagai seorang Maharani dalam filem Sadak pada tahun 2001. Filem ini berjaya menaikkan nama beliau untuk menjadi pelakon yang berpengalaman di Bollywood dengan membintangi lebih daripada 45 filem sehingga kini. Bukan itu sahaja, Sadashiv juga digandingkan bersama Sanjay Dutt dan Pooja Bhatt untuk filem tersebut.

Mahesh Manjrekar pernah mengejutkan penonton ketika beliau muncul dalam filem Rajjo pada tahun 2013. Hal ini kerana beliau memegang watak sebagai seorang wanita dan digandingkan bersama Kangana Ranaut. Pelakon berusia 62 tahun ini masih aktif dalam industri hiburan dan membintangi pelbagai filem seperti Dabangg 3 (2019) dan Natsamrat (2016).

Ashutosh Rana berjaya membawa watak Lajja Shankar Pandey dalam filem Sangharsh pada tahun 1999. Pada masa itu, beliau berlakon bersama Alia Bhatt dan Akshay Kumar. Penampilannya dikatakan sangat mengagumkan kerana Ashutosh sangat meminati watak tersebut dan filem Sangharsh memperoleh kutipan sebanyak 105362.92 Rupee.

Akshay Kumar akan membawakan watak seorang wanita dalam filem yang akan datang berjudul Laxmmi Bomb, sebuah filem komedi seram. Laxmmi Bomb ini pada awalnya akan ditayangkan pada Mei lalu tetapi disebabkan wabak yang sedang berlaku, filem ini ditunda sehingga waktu yang belum ditentukan . Poster bagi filem itu menunjukkan Akshay Kumar yang kelihatan cantik dengan sari merah.


Filem GERAN Rangkul Anugerah Di Festival Filem Asia New York 2020

Filem aksi persilatan, Geran telah dipilih sebagai penerima untuk Anugerah Daniel A. Craft Festival Filem Asia New York ke-19 untuk kecemerlangannya dalam filem Aksi.

Yang pastinya rakyat Malaysia sangat berbangga apabila anak tempatan Malaysia, Areel Abu Bakar selaku pengarah filem Geran telah mengharumkan nama negara. Nampaknya Areel sebaris dengan nama-nama besar dalam perfileman antarabangsa seperti Dante Lim (Operation Red Sea), Yue Song (The Bodyguard dan Jung Byung-gil (The Villainess).

Turut menjadi kebanggaan adalah barisan pelakon dalam filem yang dibintangi oleh Namron , Khoharullah, Feiyna Tajudin dan Megat Shahrizal.

Seperti yang dilaporkan oleh halaman Easternkicks, media rasmi untuk 19th New York Asian Film Festival (NYAFF), Areel telah dimaklumkan tentang berita gembira ini dan pihak penganjur mengucapkan tahniah kepadanya secara peribadi.

Areel memberitahu bahawa ia adalah suatu penghormatan besar untuk dicalonkan dan memenangi Anugerah Daniel A. Craft. Dia dan kru produksi tidak pernah membayangkan bahawa mereka akan menerima penghargaan sebesar ini, dan ini sangat mengejutkan.

Areel merasakan bahawa dia bertanggungjawab untuk membawa Silat ke peringkat dunia, kerana platform untuk seni mempertahankan diri ini sangat terbatas di Malaysia, terutama dalam filem.

NYAFF yang memasuki edisi ke 19 adalah festival filem berprestij di Amerika Syarikat yang mendukung kepada pembangunan seni dan budaya melalui jaringan sinema dunia dan menjadi platform tayangan dan apresiasi melalui pemilihan filem-filem kontemporari dan klasik dari negara-negara Asia.

NYAFF ke-19 bersiaran dalam talian di Amerika Syarikat melalui aplikasi Smart Cinema dari 28 Ogos hingga 12 September 2020.


Resort Didakwa Kotor & Teruk, Aliff Syukri Dedah Bukti Sebenar

Semalam di media sosial tular mengenai resort milik usahawan kosmetik sensasi, Dato Seri Aliff Syukri yang didakwa berada dalam keadaan yang kurang memuaskan dan pengunjung turut mendapat layanan buruk daripada kakitangan Sugeh Hill Resort milik Aliff.

Perkara itu didedah sendiri oleh atlet bebas yang juga pengamal media sosial terkenal, Abudi Alsagoff selepas dia bersama keluarganya bercuti di resort tersebut baru-baru ini.

Menurut Abudi, beberapa isu seperti kawasan dipenuhi sampah sarap, lipas berkeliaran di dalam peti sejuk dan masalah-masalah lain membuatkan dia dan keluarga berasa sangat kecewa apatah lagi tidak setimpal dengan bayaran yang telah dijelaskan bagi menginap di resort.

So I shared my bad experience at his resort. It was honest and truthful. But instead of improving their staff’s hospitality training, he is threatening me with “DELETE NOW or else” attitude. pic.twitter.com/1C0qmlmaDc

— Abudi Alsagoff (@AbudiAlsagoff) August 17, 2020

Dalam pendedahannya itu juga, Aliff seolah-olah mengugut Abudi untuk memadam posting tersebut dan sekiranya dia gagal berbuat demikian, pihaknya akan memuatnaik bukti serta rakaman CCTV mengenai tingkah laku Abudi dan keluarga sewaktu menginap disitu.

Menerusi carian Murai.my, tidak lama kemudian, Aliff telah memuat naik sebuah rakaman video CCTV di laman Instagram nya. Akui Aliff, sewaktu kejadian tersebut dia sememangnya tidak berada disana.

Sebaliknya, dia akan sedia memantau keadaan di sana untuk memastikan keselesaan dan juga pelanggan berada dalam keadaan baik. Namun begitu, Aliff mendakwa dia kecewa dengan sikap serta etika keluarga pengamal media sosial tersebut yang dilihat agak keterlaluan seperti yang ditunjukkannya di dalam video tersebut.

“Di Lobby,saya rasa tuan juga maklum bahawa lobi bukanlah ruangan untuk berlari atau bermain.di sana adalah ruangan menunggu.tetapi keluarga tuan telahpun bermain bola,makan beramai-ramai di lobi.baring diatas sofa dan mengalihkan perabot dari tempat asal walhal lobi bukan bertujuan untuk aktiviti berkeluarga dan juga pihak tuan sendiri membiarkan anak-anak kecil bermain di sana”

Di kesempatan itu, Aliff mewakili resort nya memohon maaf sekiranya terdapat banyak kekurangan sepanjang mereka menginap disana.

A post shared by Aliff syukri bin kamarzaman (@aliffsyukriterlajaklaris)

Malah Aliff turut berkata terdapat peti cadangan untuk pelanggan memberi maklum balas agar mereka dapat memperbaiki segala kekurangan yang ada.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kerana Juri Ni Manusia”- Aishah Kongsi Pengalaman Diadili Markah Teruk

Sejak malam Ahad, media sosial hangat memperkatakan mengenai juri program realiti Big Stage 2020, Ajai yang teruk dikecam selepas memberikan markah dua peratus kepada penyanyi Hafiz Zainal kerana nyanyian sumbang. Malah dia turut beranggapan penyanyi itu lebih baik pengsan daripada meneruskan nyanyiannya.

Isu tersebut turut mendapat perhatian daripada penyanyi popular, Aishah yang turut berkongsi pandangannya selaku penyanyi yang berpengalaman dan pernah menyertai pertandingan nyanyian. Menurut Aishah atau nama sebenarnya Wan Aishah binti Wan Ariffin dia beranggapan bahawa situasi yang dialami oleh Hafiz itu adalah sesuatu yang normal.

Dedah Aishah, lazimnya ketika menyertai pertandingan nyanyian dia akan mendapatkan maklumat mengenai siapakah juri yang akan mengadili nyanyiannya.

“Itu biasalah bila masuk pertandingan yang ada juri profesional. Sebagai seorang yang dah boleh dikatakan banyak kali menyertai pertandingan menyanyi ni, salah satu daripada perkara yang saya akan dapatkan maklumat dulu ialah ‘siapa juri?'”

Malah Aishah turut mengimbas kembali kenangannya menyertai sebuah pertandingan nyanyian peringkat ASEAN sekitar tahun 1991 yang mana dia pernah mendapat markah serendah 1/5.

“Lagu ‘Janji Manismu’ diadili oleh lima orang juri. Markah penuh ialah 5. Tiga orang juri beri saya markah penuh 5/5, seorang beri 3/5 dan juri terakhir beri 1/5.

“1/5 bersamaan 20% sahaja, mungkin lebih baik sedikit daripada 2% peratus, tetapi ia sesuatu yang mengejutkan dalam sistem penjurian. Betapa jauh dan berbezanya penilaian setiap juri. Tapi itu hanya pandangan seorang juri sahaja dan dia berhak dengan pandangannya,” kongsinya.

A post shared by Wan Aishah Wan Ariffin (@aishahjmm)

Dalam pada itu, Aishah turut berkongsi tips dan nasihat buat pengikutnya yang menyertai pertandingan seumpama itu agar mereka dapat membuat persembahan dengan baik.


5 Tips Untuk Menjimatkan Kuasa Bateri ‘Smartphone’ Anda Ketika ‘Hiking’

Smartphone adalah salah satu gajet yang penting untuk semua orang. Sesiapa sahaja akan membawa smartphone bersama mereka. Begitu juga dengan para pendaki yang ingin merakamkan momen-momen penting semasa mendaki. Kamera smartphone sangat praktikal dan mempunyai pelbagai jenis features setanding dengan DSLR. Namun, halangan yang sering dihadapi adalah ‘bateri cepat habis’. Selain dari adanya powerbank dan solar charger, kita masih harus menjimatkan bateri semasa mendaki. Di sini anda boleh take note cara menjimatkan bateri smartphone semasa mendaki. Stay tune guys!

Skrin smartphone menggunakan tenaga bateri yang terlalu banyak, anda dapat menjimatkan bateri dengan merendahkan screen brightness smartphone anda. Pilih mod yang rendah, jika anda mengalami kesukaran untuk melihat skrin di bawah cahaya matahari, anda boleh berlindung atau tutup skrin anda dari cahaya matahari.

Memainkan muzik dari smartphone anda akan menjadikan bateri smartphone anda cepat habis. Ada yang mengatakan bahawa memainkan muzik semasa hiking membuatkan lebih bersemangat, tetapi kita akan kehilangan bunyi-bunyi alam yang kita tidak akan dapat di tempat lain. Bayangkan semasa anda membuka khemah pada waktu pagi, dan bunyi burung yang riuh ibarat menyambut kita untuk memulakan hari. Ianya satu perkara yang indah! Mungkin anda boleh memainkan muzik setelah selesai melakukan pendakian.

Smartphone yang mempunyai dual sim card kebiasaannya memiliki daya tahan bateri yang singkat. Hal ini kerana mencari signal yang 2 kali lebih kuat daripada smartphone dengan satu kad sim. Anda boleh matikan salah satu kad sim yang sukar mendapat signal yang kuat semasa mendaki.

Signal di kawasan pergunungan biasanya sangat sukar untuk dapat, hal ini akan membuatkan smartphone akan berkerja keras untuk mendapatkan signal. Proses kerja keras ini membuatkan smartphone anda menggunakan banyak tenaga yang akan mengurangkan bateri. Menetapkan smartphone anda dalam keadaan airplane mode menjadikan semua komunikasi deactivated untuk sementara waktu , yang akan menghalang smartphone anda menggunakan tenaga yang banyak untuk mencari signal.

Jangan terlalu kerap untuk review gambar yang anda tangkap tadi, kerana ia akan membuatkan skrin anda menyala terlalu lama dan mengurangkan bateri. Anda boleh membuat review singkat setelah anda menekan shutter pada smartphone anda.


Unboxing realme C12, Ada Apa Saja di Dalam Kotak?

Pada 25 Ogos 2020, realme Malaysia akan melancarkan telefon pintar baru sekali lagi menerusi streaming di Facebook rasmi mereka. Nampaknya kali ini, reka bentuknya kelihatan lebih bergaya dan terkini, dengan kapasiti bateri yang besar iaitu 6,000 mAh. Mungkin ramai nak tahu mengenai pengalaman membuka kotak realme C12? Jom kita unboxing!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sejuk Mata Memandang, Bapa Kongsi Gambar Bella Hadid Bertudung

Bella Hadid sekali lagi mencuri perhatian di media sosial. Ini kerana gambar model antarabangsa ini yang memakai tudung telah menjadi viral di Instagram.

Foto model berusia 23 tahun itu dimuat naik oleh ayahnya sendiri, Mohamed Hadid. Tiba-tiba netizen segera memuji kecantikan Bella Hadid ketika mengenakan tudung.

Sebagai seorang bapa, Mohamed Hadid sering dilihat memuat naik gambar anaknya, termasuk gambar Bella Hadid. Kali ini lelaki berusia 71 tahun itu berkongsi gambar Bella Hadid memakai tudung.

Tidak hanya memuat naik gambar saja, Mohamed Hadid juga menulis bahawa anak perempuannya adalah Puteri Palestin. Telah diketahui bahawa Mohamed adalah pelarian Palestin yang berjaya sebagai pengusaha hartanah di Amerika Syarikat.

A post shared by Mohamedhadid. (@mohamedhadid)

“Puteri dari Palestin @bellahadid,” tulisnya seperti dari akaun Instagram @mohamedhadid pada hari Isnin, 17 Ogos 2020.

Dalam muat naiknya, Mohamed Hadid berkongsi 3 gambar Bella Hadid yang memakai tudung. Bella Hadid dilihat berpose memakai tudung satin emas.

Tiba-tiba muat naik Mohamed Hadid segera dibanjiri komen dalam bentuk pujian terhadap kecantikan Bella Hadid dalam memakai tudung.

Seperti yang diketahui umum, Bella Hadid menganuti agama Islam seperti bapanya. Mohamed Hadid malah sering mengajar Bella dan Gigi Hadid untuk belajar Islam.

Bella dan Gigi Hadid nampaknya tidak menyembunyikan agama mereka. Malah adik- beradik ini yang bekerja sebagai model dengan lantang menyuarakan kepercayaan mereka. Bella Hadid sendiri pernah mengakui bahawa dia bangga menjadi seorang Muslim kerana bapanya adalah seorang pelarian.


Jisoo BLACKPINK Disahkan Berlakon Pegang Watak Utama Drama Korea

Berita gembira datang dari Jisoo BLACKPINK. Artis ini dilaporkan telah menjadi watak utama buat pertama kalinya dalam sebuah drama Korea.

Seperti yang dilaporkan oleh Soompi, Jisoo akan menjadi watak utama dalam drama berjudul Snowdrop. Drama ini akan ditayangkan di JTBC.

Drama Snowdrop merupakan karya dari penulis skrip Yoo Hyun Mi dan diarahkan oleh Jo Hyun Tak yang terkenal dengan siri SKY Castle.

Perkara ini juga disahkan oleh YG Entertainment, agensi yang menguruskan Jisoo BLACKPINK.

“Memang benar Jisoo akan muncul dalam drama baru, Snowdrop,” kata seorang wakil YG Entertainment.

Ini menunjukkan Jisoo telah kembali ke dunia lakonan sejak kemunculannya dalam drama Arthdal Chronicles di tvN, tahun lalu. Cuma, belum dinyatakan secara terperinci mengenai peranan Jisoo dalam drama tersebut.

Pengumuman bahawa Jisoo akan menjadi watak utama dalam drama ini disambut baik oleh peminat. Mereka mengakui bahawa mereka tidak sabar untuk drama terbaru Jisoo.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Alasan Kenapa Percutian ‘Honeymoon’ Lebih Selamat Dengan Ejen Pelancongan

Merancang Honeymoon atau bulan madu adalah salah satu perkara yang mesti dilakukan oleh pasangan yang baru berkahwin. Bukan hanya menikmati keindahan sesebuah destinasi, bulan madu juga merupakan saat percutian untuk menghilangkan keletihan setelah melalui banyak urusan semasa persiapan perkahwinan.

Pasangan seharusnya menentukan sama ada mahu mengatur perjalanan bulan madu anda sendiri, atau menggunakan ejen pelancongan seperti Sedunia Travel misalnya.

Pergi berbulan madu dengan ejen pelancongan sememangnya telah dijadualkan tanpa perlu bersusah payah. Lagi-lagi saat negara di ancam penularan Covid-19, sudah semestinya kita mahukan penginapan yang selamat dan menjaga SOP.

Kelebihan menggunakan perkhidmatan ejen pelancongan adalah bahawa setiap keperluan pasangan telah disiapkan, dari penginapan hingga pengangkutan. Jadi pasangan yang berbulan madu tidak lagi rungsing memikirkan tempat tinggal dan aktiviti.

Dengan memilih ejen pelancongan Sedunia Travel, anda akan menerima banyak manfaat. Berikut beberapa kelebihan yang boleh anda dapatkan dari Sedunia Travel.

Sedunia Travel boleh membuat terus janji temu dengan pihak hotel untuk pasangan yang mahu adakan majlis istimewa contohnya Candle Night Dinner yang romantik ataupun apa-apa aktiviti yang boleh anda nikmati bersama. Contohnya dengan pakej bulan madu 3 Hari 2 Malam di The Banjaran Hotsprings Retreat.

Tak tahu nak pilih destinasi mana nak berbulan madu? Sedunia Travel menawarkan pakej bulan madu di pelbagai destinasi termasuk di Kota Kinabalu, Tanah Tinggi Cameron dan banyak lagi di sekitar Malaysia, dengan memastikan segala perancangan teratur.

Sudah pastinya anda dan pasangan inginkan aktiviti menarik semasa berbulan madu bukan? Sedunia Travel selalunya akan berhubung terus dengan resort dan membuat urusan tertentu bagi pihak tetamu untuk pastikan percutian anda berjalan lancar. Sebarang perubahan atau tambahan akan ditangani oleh ejen yang ditugaskan.

Takut dengan penularan Covid-19? Jangan bimbang, Sedunia Travel akan sentiasa menitik beratkan soal SOP kesihatan dan panduan terkini untuk hotel dan penerbangan.

Selain itu, mereka akan memberi nasihat mengenai tempoh perjalanan dan aktiviti terbaik kerana kakitangan mereka sangat berpengalaman dan berdedikasi. Sedunia Travel mempunyai pengalaman lebih dari 40 tahun di dalam industri Pelancongan Malaysia.

Walaubagaimanapun, perkhidmatan yang disediakan oleh Sedunia Travel ini tidak terhad kepada yang hanya mahu berbulan madu tetapi juga kepada mana-mana tetamu, tak kira keluarga atau rakan-rakan dalam kumpulan yang besar. Malah Sedunia Travel sedia untuk mengaturkan majlis istimewa seperti hari jadi, pertunangan dan sebagainya.

Lebih menarik, Sedunia Travel menawarkan banyak pakej pelancongan domestik di bawah kempen My Backyard untuk mengikut kesesuaian bajet, saiz kumpulan dan minat anda.

Harga pun sangat berbaloi, jadi apa kata kita ‘cuci mata’ tengok pakej-pakej yang menarik bulan madu oleh Sedunia Travel seperti di bawah;

Menarik bukan? Kalau anda berminat untuk mendapatkan mana-mana pakej, tempahan boleh dibuat melalui tempahan laman web, e-mel di contact@sedunia.com.my atau hubungi di talian 03 2148 4566.  Jika anda berkunjung ke laman sesawang rasmi Sedunia Travel,


Aamir Khan Dikecam Kerana Yakin Anak Perempuannya Masuk Islam

Aktor bollywood, Aamir Khan sangat lantang bersuara mengenai agama Islam di India. Sebenarnya, pelakon 3 Idiots ini sangat yakin bahawa anak-anaknya akan mengikuti agama yang dianuti Aamir untuk menjalani kehidupan sebagai seorang Muslim.

Akibatnya, kata-katanya beberapa waktu lalu kembali menjadi perhatian selepas Kangana Ranaut mengemukakan persoalan mengenai toleransi.

Peminat Kangana Ranaut telah mengkritik Aamir Khan terhadap sebuah wawancara pada masa lalu. Pada masa itu, Aamir Khan ditanya mengenai dilema agama ketika dia mengahwini seorang wanita Hindu. Telah diketahui bahawa pada tahun 1986 dia berkahwin dengan Reena Dutta dan akhirnya bercerai pada tahun 2002.

Kemudian, dia menikah semula dengan Kiran Rao pada tahun 2005 dan masih bertahan hingga hari ini. Lelaki berusia 55 tahun itu mengatakan bahawa dia sama sekali tidak mempunyai dilema kerana ketiga-tiga anaknya akan menjadi Muslim menurut kepercayaan Aamir.

“Tidak, tidak sama sekali. Kami tidak pernah mengamalkan agama masing-masing, dan kami juga tidak saling memaksa untuk melakukannya. Tetapi, tentu saja, saya telah menjelaskan kepada anak-anak saya supaya akan mengikuti agama Islam, “kata Aamir Khan seperti yang dikutip oleh Pinkvilla.

Wawancara ini menjadi viral lagi ketika Kangana bertanya mengapa harus beragama Islam sedangkan majoriti orang India beragama Hindu. Dalam tweet Twitter pada hari Isnin, 17 Ogos 2020, Kangana mengatakan bahawa sebuah perkahwinan tidak hanya akan membawa kepada campuran budaya, tetapi juga campuran agama.

“@Aamir_khan kamu paling bertoleransi, berapa lama kamu bersama dalam agama Hindu? Anak-anak dari ibu Hindu yang raganya berdarah Sri Krishan dan Sri Rama, Sanatan Dharma, Agama India, budaya dan warisannya ada disini. Mereka hanya akan menganut Islam dan mengapa?,” tulis Kangana.

Hingga kini, belum ada respons dari Aamir. Namun, peminat pelakon Kangana telah mengecam kenyataan Aamir yang sangat percaya bahawa anaknya telah menjadi Muslim.

“Anak itu harus memutuskan agama mana yang ingin mereka ikuti setelah mempelajari semuanya. Ibu bapa tidak mempunyai hak untuk memutuskan agama apa yang dianuti oleh anak, ”tulis seorang peminat.

Sementara itu, beberapa netizen juga menyerang Kangana kerana dikatakan tidak sesuai untuk bertanya kepada seseorang mengenai agama. Mereka menyebut itu adalah pilihan Aamir dan isteri juga telah setuju dengan keputusan keluarga mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Amber Heard Tak Pakai Bra Di Masjid Cetus Kemarahan Umat Islam

Amber Heard telah mengundang kemarahan orang ramai di seluruh dunia, terutama di kalangan orang Islam. Sebabnya, bekas isteri Johnny Depp dilihat mengunjungi sebuah masjid di Turki tanpa memakai bra.

A post shared by Amber Heard (@amberheard)

Walaupun Amber Heard menutup kepalanya dengan selendang merah jambu, pakaian yang dikenakan menjadi tumpuan. Awalnya Amber hanya mahu untuk mengabadikan momen indah semasa lawatannya ke Istanbul, Turki. Namun cara Amber menghormati dan menikmati keindahan bangunan warisan budaya dan warisan Istanbul dianggap tidak sesuai.

Ini kerana pakaian Amber dianggap tidak senonoh untuk berada di kota Muslim. Dalam foto yang dikongsinya, Amber berkongsi pengalamannya sambil menikmati keindahan Istanbul.

“Menghabiskan hari untuk menjelajahi keajaiban masjid Istanbul dan saya benar-benar mencintai kota yang indah ini …,” kata Amber Heard seperti yang dipetik dari akaun @amberheard pada hari Selasa, 18 Ogos 2020.

Namun siapa sangka, para peminat begitu meneliti pakaian Amber. Puting payudara Amber menonjol di bawah pakaiannya. Tiba-tiba ini menimbulkan kritikan daripada netizen di seluruh dunia. Setelah pakaian Amber ketika berkunjung ke Istanbul menjadi perhatian, tidak sedikit netizen yang mengkritiknya. Pelakon filem Aquaman itu dianggap menghina Islam sehingga membuat orang Islam marah.

Pakaian Amber ketika mengunjungi sebuah masjid di Istanbul juga dikomen oleh seorang profesor seni bina Islam di Universiti Amerika.

Dipetik dari AceShowBiz, Profesor yang bernama Bernard O’Kane menegurnya supaya memakai pakaian yang sesuai ketika mengunjungi tempat suci. Bernard O’Kane juga menasihati Amber Heard agar tidak memakai seluar pendek atau tank top. Sehingga kini, Amber masih belum memberikan penjelasan.


Baru Tahu! Ini 7 Jenis Gula Dan Kegunaanya Dalam Masakan

Gula merupakan salah satu bahan yang wajib ada di dapur. Kepentingan gula dalam masakan tidak dapat dinafikan lagi samada untuk tujuan bakeri mahupun masakan lauk-pauk harian. Tetapi tahukan anda terdapat 7 jenis gula yang berbeza dan ini kegunaanya dalam masakan.

Gula melaka atau dikenali sebagai gula kabung bagi sesetengah pengguna sangat terkenal dalam masakan kuih tradisional Melayu seperti buah melaka dan aneka bubur. Mempunyai fizikal yang agak keras, gula melaka mempunyai rasa lebih sedap bebanding gula merah.

Gula merah mempunyai tekstur seolah-olah berpasir yang agak kasar. Warna gula yang kemerahan dan perang ini juga sering digunakan di dalam masakan kuih tradisional Melayu seperti kuih lompang, kasui gula melaka dan sebagainya.

Cara menggunakan gula melaka adalah melarutkannya di dalam air dan tapis untuk membuang kotoran yang terdapat pada gula tersebut.

Pasti ada yang tertanya-tanya apa perbezaan gula pasir biasa dan juga gula perang. Gula perang mempunyai struktur yang sama seperti gula pasir tetapi yang membezakannya adalah dari segi warna keperangan dan juga rasa gula yang lebih kuat berbanding gula pasir.

Gula perang seringkali digunakan dalam masakan harian dan juga dalam pembuatan bakeri seperti kek, biskut dan sebagainya.

Gula aising merupakan gula yang paling halus dalam kategori gula putih. Untuk makluman, gula aising bukanlah seratus peratus gula, tetapi dalam gula ini mengandungi sedikit campuran tepung jagung.

Gula aising seringkali digunakan dalam pembuatan bakeri seperti aising mentega, pes gula dan juga sebagai hiasan makanan.

Gula kastor merupakan pilihan utama dalam pembuatan bakeri. Mempunyai fizikal yang halus, menjadikan gula kastor mudah dilarut dan sangat sesuai dalam pembuatan kek, pastri, biskut roti dan lain-lain.

Sekiranya anda tiada gula kastor, anda boleh mengisar gula pasir sehingga halus. Ini kerana rasa yang terdapat pada gula kastor adalah sama seperti gula pasir.

Sama seperti gula kastor, gula halus mempunyai struktur yang besar sedikit dari gula kastor, tetapi lebih kecil daripada gula pasir. Masing-masing mempunyai peranan yang sama dalam pembuatan bakeri dan juga masakan harian anda.

Gula pasir merupakan gula yang seringkali digunakan dalam kehidupan seharian. Bermula dari pembuatan air, masakan harian sehinggalah pembuatan bakeri, gula pasir merupakan pilihan yang utama dalam masakan dan sangat mudah untuk diperolehi.

Mempunyai rasa yang sama seperti gula halus, tetapi struktur fizikalnya lebih besar daripada gula yang lain.

Jadi sekarang anda sudah mengenali jenis-jenis gula serta kegunaanya dalam masakan dan pastinya tidak keliru lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Komen Ajai Terhadap Hafiz Zainal Jadi Kecoh, Ernie Zakri Buka Mulut

Sejak beberapa hari yang lalu, komposer yang juga juri tetap Big Stage 2020 iaitu Ajai teruk dikecam oleh netizen gara-gara komen pedas yang diberikannya terhadap salah seorang peserta rancangan realiti itu, Hafiz Zainal yang mana turut menyaksikan penyanyi itu hanya mendapat 2% markah daripada Ajai.

Susulan daripada itu, netizen turut mengaitkan insiden yang hampir sama terjadi kepada penyanyi popular, Ernie Zakri ketika beraksi di pentas Anugerah Juara Lagu 34 (AJL34). Ketika itu Ajai turut bertindak sebagai ketua juri.

Sebagai penyanyi yang berpengalaman, Ernie atau nama sebenarnya Nur Ernie Shahirah Zakri,28 berkesempatan untuk menitipkan pesanan buat Hafiz dan peserta-peserta Big Stage yang lain. Akui Ernie, dia telah menonton persembahan tersebut dan mengharapkan agar Hafiz mengambil segala komen yang diberikan dengan positif.

“Saya pernah komen tentang perkara ini ketika saya terlibat dalam AJL. Apa yang saya boleh katakan kepada Dr Hafiz, saya pun ada menyaksikan persembahannya. Apa sahaja yang diberikan, kita ambil sahaja dengan positif. Bila kita bertanding, of course kita dah buat yang terbaik dan mengharapkan feedback yang baik juga. Tapi jika dapat yang tidak baik itu, its okay. Try again dan inilah masa yang tepat untuk dia buktikan bahawa dia adalah penyanyi yang bagus di atas pentas” katanya kepada Murai.my

A post shared by Hafiz Zainal (@drhafizzainal)

Ketika ditanya mengenai komen dan pendapat Ernie mengenai markah yang diterima oleh Hafiz, Ernie berkata dia tidak mempunyai sebarang komen mengenai perkara tersebut kerana dia percaya masing-masing mempunyai pandangan dan penilaian tersendiri. Biarpun begitu, Ernie turut mengharapkan agar peserta-peserta lain mengambil ini sebagai satu cabaran untuk tunjukkan kepada orang ramai platform ini mengenai diri mereka sebenar.

“Saya tidak ada komen mengenai markah yang diberikan sama ada wajar atau tidak kerana masing-masing ada preference dan telinga untuk mendengar serta menilai. Apa yang saya boleh pesan, kepada peserta ambil ini sebagai cabaran, you kena buat lagi best dan seharusnya you kena tunjukkan kepada semua platform Big Stage itu adalah platform menunjukkan you siapa sebenarnya” tambah pelantun Boneka ini

Ernie ditemui Murai.my pada pagi Selasa di majlis pelancaran sebuah program realiti terbaharu di Ladang Farm Fresh, Universiti Putra Malaysia (UPM) Serdang.


Mahu Tinggal Bersama Nelayan? Lokasi ‘Retreat’ Ini Beri Pengalaman Yang Unik

The Happy 8 Retreat merupakan salah satu lokasi retreat di Kuala Sepetang, Perak. Mempunyai tarikannya yang tersendiri, jom kita lihat apa yang menarik dan apa yang boleh dilakukan jika anda menginap di sini.

A post shared by Victor Lee李俊頡 (@victorleeck)

Bagi anda yang sukakan suasana perkampungan nelayan, deruan enjin bot pulang ke pengkalan, The Happy 8 Retreat adalah pilihan yang tepat. Di sini anda akan dikelilingi oleh perkampungan nelayan yang jauh dari kesibukan bandar yang akan memberikan suasana kedamaian sepanjang anda menginap di The Happy 8 Retreat.

The Happy 8 Retreat menyediakan 33 tema bagi setiap bilik penginapan yang mana mempunyai kisahnya yang tersendiri dan terletak bersebelahan sungai dan kampung. Antaranya ialah Dolphin Room, Dolphin Family Room, Eagle Room, Eagle Family Room, Mangrove Room, dan Chacoal Family Room.

Di sini The Happy 8 Retreat menyediakan bilik penginapan yang betul-betul terletak berdekatan dengan jeti Kuala Sepetang. Anda boleh memancing dari dalam bilik anda. Untuk kaki memancing, The Happy 8 Retreat adalah salah satu pilihan yang tepat. Anda menghabiskan masa bercuti bersama keluarga tersayang dan pada masa yang sama boleh melepaskan gian memancing. Menarik bukan!

Apabila anda menginap di The Happy 8 Retreat, anda dapat merasai pengalaman berharga melihat nelayan-nelayan yang pulang membawa pelbagai hasil tangkapan seperti ikan dan lain-lain lagi. Malah jika anda beruntung, anda boleh memborong hasil tangkapan yang fresh!

The Happy 8 Retreat menyediakan bilik penginapan dengan harga yang sangat berpatutan. Anda mesti tidak akan percaya bahawa dengan harga bermula RM121.00, anda sudah boleh check in di  The Happy 8 Retreat. Rate bagi setiap bilik di The Happy 8 Retreat bermula dari RM121.00- RM 416.00. Anda boleh membuat pilihan yang sesuai dengan bajet anda.

Pelbagai aktiviti dan pengalaman yang menarik boleh dilakukan jika anda menginap di sini. Untuk anda yang inginkan retreat yang mendamaikan, pilihlah The Happy 8 Retreat sabagai salah satu pilihan anda.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dakwa Resort Tak Ada Kelulusan, Ustaz Abu Syafiq Perli Usahawan Terkenal?

Seolah-olah memerli seorang usahawan kosmetik sensasi, pendakwah bebas iaitu Ustaz Abu Syafiq menerusi laman Instagram nya memuat naik beberapa posting berkaitan sebuah resort yang tular baru-baru ini.

Mendakwa resort tersebut tidak mempunyai kelulusan rasmi, Abu Syafiq menegur usahawan tersebut yang bersikap meninggikan diri serta turut menyebarkan fitnah. Malah dalam posting tersebut juga menegur tindakan memburuk-burukkan perniagaan orang lain kononnya untuk memberikan kesedaran.

Sebelum ini, media tempatan pernah melaporkan Abu Syafiq ingin menyaman seorang usahawan popular yang didakwa telah menghina dan memalukannya. Berkaitan resort tersebut, sejak beberapa hari lalu hangat memperkatakan mengenainya setelah seorang pengamal media sosial yang juga atlet parkour yang mendedahkan keadaan resort tersebut yang kotor serta berada dalam keadaan yang tidak baik.